
Segun ex Prome Minister, Mike Eman 

Tin influencia politico directo pa determina prioridad di OM 

ORANJESTAD - A pesar 
cu Prome Minister, Evelyn 
Wever-Croes a declara cu 
politicamente gobierno 
no tin ‘arte ni parte’ den e 
caso ‘Avestruz’, ex Prome 
Minister y lider di partido 
di oposicion AVP, Mike 
Eman ta kere lo contrario. 
Esta cu tin un influencia 
politico den e tarea cu 
Ministerio Publico (OM) 
mester realisa. 

Pero el a laga sa cu esaki no 
ta di awor, sino for di Status 
Aparte, durante 30 aña pasa 
e influencia aki politico aki 
ta sigui sosodiendo, semper 
sistematicamente ora cu par- 
tido MEP ta yega na gobi- 
erno. 

Durante un conferencia di 
prensa cu a conta cu presen- 
cia di diferente miembro di 
conseho di partido, e lider 
politico a bisa cu nan a bin 
pa comparti un ‘preocupa- 
cion y un pensamento’ hopi 
profundo pa loke ta trata e 
situacion sumamente preo- 
cupante di husticia na Aruba. 

Influencia politico 

Nan a constata cu den dife- 
rente ocasion OM di Aruba 
a wordo poni bou presion 
politico partidista pa persigui 
nan oponentenan. E1 a referi 
na un estudio cu a haci, y te 
hasta cita algun rapport traha 
na Hulanda y publicacion 
den medio di comunica- 
cion riba e materia aki. E ta 


lamenta cu OM no tin su in- 
dependencia for di influencia 
politico, manera corte di hus- 
ticia si tin’e. 

Segun ex Premier Eman, ora 
cu nan tabata den gobierno, 
nan no por a bin cu e inde- 
pendisacion aki, pasobra un 
di e figuranan mas clave den e 
institucion aki ta Procurador 
General (PG). PG ta esun cu 
-segun Eman- ta determina e 
grado di influencia cu gobi- 
erno por tin. 

“Si bo tin un Procurador 
General firme den su sapato 
cu weso di lomba, e Minister 
di Husticia por purba kico e 
kier, pero e Procurador Gen- 
eral ta pone den su luga”, el a 
declara. 

Pero pa bin cu e escogencia 
pa determina e personalidad 
di e persona cu ta asumi e 
funcion aki, ta algo cu no por 
wordo legisla of poni den ley. 
Sinembargo, e ta haya cu bo 
por traha hopi cos cu ta re- 
garda e funcionamento di un 
instituto hudicial adminis- 
trativo, pero fmalmente ta e 
hendenan cu ta yena e posi- 
cion ey, ta bay determina si e 
instituto ey por funciona eti- 
camente. 

Eman ta haya cu na e mo- 
mentonan aki tin demasiado 
indicacion cu presion politico 
ta determina prioridad basa 
ariba e ‘opportuniteitsbegin- 
sel’. Sinembargo den e caso 


aki un fraccion politico y un 
gobierno ta esun cu ta deter- 
mina e file cu OM mester 
traha riba dje. Pa partido AVP 
ta hopi evidente cu den e caso 
Avestruz, lamentablemente 
tin un influencia politico di- 
recto pa determina e priori- 
dad di OM. 

E1 a laga sa cu den un prox- 
imo gobernacion cu partido 
AVP ta forma parti di dje lo 
independisa OM di cual- 
kier influencia politico. E 
lider politico ta considera cu 
mester crea mas distancia y 
garantisa independencia di 
OM. Pero tambe fortalece e 
instituto aki contra e influen- 


cia politico aki. 

E1 a señala cu den pasado 
y pa varios aña su ruman y 
ex Prome Minister, Henny 
Eman tambe a bira victima di 
un caso, caminda influencia 
politico a hunga un rol. Pero 
igualmente el a menciona e 
caso di e miembro di prensa, 
Marko Espinoza, kende un- 
abes cu gobierno actual a in- 
stala nan mes na Bestuurkan- 
toor a presiona OM pa bin cu 
un investigacion cu a conduci 
na e detencion di e hoben aki. 
Despues di dos aña -y mesun 
cos cu a sosode cu ex Prome 
Minister Henny Eman- ta 
bin resulta cu nan ta wordo 
exhonera di tur acusacion. 
Sinembargo ex Premier Mike 
Eman ta considera cu e daño 
mas grandi ya caba a wordo 
haci, ya cu e credibilidad y 
bon nomber di e persona a 
wordo daña. 

“E caso di Marko Espinoza ta 
uno mas recien pa prueba cu 
tabatin un esfuerso politico 
partidista pa pusha Ministe- 
rio Publico pa haci un caso”, 
el a bisa. E ta haya cu OM a 
coopera cu e insistencia po- 
litico aki. E ta haya cu a yega e 
momento pa AVP como par- 
tido, evalua si nan mester bay 
den e mesun direccion di bay 
bati den porta di OM pa nan 
haci cierto investigacion con- 
tra nan rivalnan politico. 

Politica y denuncia 

Ex mandatario Eman a bisa cu 
como politico bo por haci de- 
nuncia. Pero esaki no ta e tar- 
ea di un politico. E problema 
ta sinta ora cu como politico 
bo ta haci e denuncianan algo 
sistematico pa presiona OM 
y tambe landsrecherche. E ta 


un peliger pa nos estado di 
derecho, el a laga sa. 

Den e caso aki no ta trata di 
denuncia cu ta wordo haci 
na OM pa laga nan haci nan 
trabou a base di nan experti- 
cio profesional, pa mira si e 
caso tin merito. “Nos ta mira 
cu tin un insistencia siste- 
matico”, el a bisa. Esaki pa e 
lider politico di AVP a keda 
demostra durante varios con- 
ferencia di prensa di fraccion 
di MEP, caminda den varios 
ocasion nan a referi cu nan a 
bay OM pa puntra riba e caso 
of trece mas documento cer- 
ca nan. Pa ex Premier Eman, 
e tipo di insistencia asina no 
ta corecto. E ta refleha cu bo 
kier influencia politicamente 
un aparato hudicial cu mes- 
ter ta independiente y profe- 
sional. 

E ta di opinion cu no ta e po- 
litico e prome yama pa bay 
OM pa haci un denuncia di 
un supuesto caso castigabel. 
Ta unicamente ora bo kier in- 
fluencia cu politica partidista 
e direccion di OM pa bo ata- 
cha e credibilidad di bo opo- 
nente politico. P’esey -segun 
ex Premier Eman- semper 
nan a abstene di encamina e 
caminda ey. 

E ta haya cu e politico tin su 
tarea den Parlamento cu ta 
un organo publico. OM por 
tende kico ta e debatenan po- 
litico cu tin den Parlamento. 
Contraloria General tin un 
tarea y tambe rapport ta wor- 
do traha. Si nan ta haya meri- 
to nan por bay OM pa atende 
cu un ‘strafbaarheid’ of acto 
castigabel. 

Daphne Lejuez cu pregunta encuanto donacion pa tereno erfpacht 


ORANJESTAD - Parlamentario Daphne Lejuez, di fraccion di par- 
tido MEP, a entrega ayera un serie di pregunta na ministro encarga 
cu Desaroyo Teritorial, Infrastructura y Medio Ambiente, encuanto e 
base legal cu e donacionnan cu gobierno ta exigi como condicion pa 
haya tereno erfpacht pa proyecto grandi, y tambe pa cambio di desti- 
nacion di erfpacht. Seguidamente e texto completo di e peticion di e 
Parlamentario. 

Pregunta haci por escrito pa Parlamentario Daphne R.Y Lejuez na Ministro 
encarga cu Desaroyo Teritorial, Infrastructura y Medio Ambiente, señor Ot- 
mar oduber, a base di articulo 111.17 di Constitucion y articulo 59 di Regla- 
mento di Orden di Parlamento di Aruba. 

For di prensa local (Bon Dia Aruba di diasabra 05 di october 2019) a haya di 
conoce cu e areglo encuanto e asina yama “aportacion social” cu ta pidi ora 
di adkiri tereno den erfpacht, destina na proyectonan economico mayor, na e 
momento aki lo ta carece di un base legal. Explicitamente ta referi aki na e Or- 
denanza Emision di Propiedad (Landsverordening Uitgifte Eigendommen) 
unda ta trece dilanti cu e ordenanza menciona, banda di e facultad pa cobra 
e pagonan regular pa emision di e terenonan di gobierno como erfpacht, no 
conoce facultad pa stipula regla adicional pa compensacion, cu e adkiriente di 
erfpacht mester paga na tercer persona, como donacion, como condicion pa 
adkiri tal erfpacht. Tambe a haya sa cu ta existi un maneho similar actualmente 
pa e terenonan unda ta trata di cambio di destinacion, por ehemplo di vivienda 
pa uzo comercial. 

Tumando como punto di salida cu actuacion gubernamental, y sigur unda ta 
trata di exigi pago na tercer persona, hasta ora esaki fmalmente ta concerni un 
bon meta, esta e subsidio di entidadnan caritativo, mester ta someti na legis- 
lacion adecua unda e facultadnan pa tal actuacion ta suficientemente stipula, 
suscrito ta desea di somete e siguiente preguntanan na bo consideracion. 

1. Si e ministro por confirma cu, contrario na e noticia menciona, en 
berdad ta existi un base legal pa e areglo aki, e ministro por indica anto riba 
cual base legal esaki ta sustenta specificamente? 

2. En caso cu e ministro no por indica riba cual base legal e areglo men- 
ciona ta sustenta, e ministro por indica cual lo ta e pasonan cu e ministro ta 
desea di tuma pa duna e maneho aki, en caso cu ta e intencion di continua e 
maneho aki manera e ta institui actualmente, un base legal suficiente? 

3. Si e conclusion mester ta cu e base legal referi no ta existi, e ministro 
lo dicidi di para e areglo actual te ora cu e base legal referi lo ta regla di manera 
satisfactorio? 

4. E ministro por, si ta intencion pa continua e maneho encuanto dona- 
cion, indica cual cambio di ley, o legislacion nobo ta ser considera pa crea tal 
base legal suficientemente? 

5. Den luz di e transparencia rekeri den e tipo di maneho aki, unda e 
transaccionnan aparentemente no ta administra formalmente ya cu no ta trata 



di entrada di gobierno, pero si ta administra pa controla si ta cumpli cu e ob- 
ligacion di pago, ministro por pone un resumen na disposicion di Staten unda 
ta inclui e transaccionnan di e fondonan poni disponibel durante e ultimo 
cinco añanan, cu mencion di e donante, beneficiario y e sumanan envolvi? 

6. Ministro por indica con e fluho di subsidio aki, sea formalisa o no, 
ta coresponde cu e maneho general di subsidio di gobierno, tanto pa loke ta 
condicion como otorgamento real di subsidio, un que otro tambe pa evita du- 
plicacion den otorgamento di subsidio? 

7. En caso resulta cu e areglo menciona ta ‘contra legem’ y cu tampoco 
ta posibel pa duna e areglo menciona un base legal, e ministro lo considera pa 
para e areglo menciona, y si no, ministro por indica e motibonan pa continua 
e maneho aki, hasta sin base legal? 

Suscrito ta desea respuesta por escrito di e Ministro riba tur su preguntanan 
dentro di e termino stipula den conformidad cu Reglamento di Orden. 

Tabata firma, 

Daphne R.Y. Lejuez 
Miembro di Staten di Aruba 
Fraccion M.E.E 


Gobierno no lo puntra Knops pa clarificacion 
di deadline 18 di october 


ORANJESTAD - Faltan- 
do apenas nuebe dia pa 
e fecha di 18 di october 
cu Secretario di Estado, 
Raymond Kops a declara 
na prensa Hulandes pa 
pais Aruba presenta algo 
concreto pa e proximo 
reunion di Conseho di 
Minister di Reino, ainda 
gobierno di Aruba no tin 
niun clarificacion riba e 
deadline aki. 

Prome Minister di Aruba, 
Evelyn Wever-Croes no ta 
haya tampoco cu ta respon- 
sabilidad di su persona pa 
bay puntra pa clarificacion 
di Knops riba su declaracion 
tocante e deadline di 18 di 
october. 

A pesar di esaki, e prome 


mandatario a laga sa cu su 
gobierno ta den contacto cu 
Hulanda riba diferente tema 
cu nan ta tratando, entre nan 
e ley di supervision fmancie- 
ro (LAft). Tambe nan ta deli- 
berando riba e normanan y e 


social crisis plan. 

M Nos ta den bon contacto 
cu otro den esey," Premier 
Wever-Croes a bisa. Si tin un 
desaroyo nobo pa menciona, 
e lo hacie pa comunidad di 
Aruba ta informa. 



Cambio den prijs di 
productonan petrolero for 
di 9 di october 2019 


ORANJESTAD - Minister di Finansas, Asuntonan 
Economico y Cultura ta anuncia e prijs nobo di 
benta di combustibel entrante 9 di october 2019: 

Gasoline unleaded-premium : 205,1 cent p/ltr. 

(+ 0,6cent) 

Diesel LS : 178,4 cent p/ltr. 

(+ 5,6cent) 

Kerosin : 165,9 cent p/ltr. (+ 3,6 

cent) 

E prijs ta inclui BBO/BAZV/BAVR 

FADA Aruba Red Ribbon Week: 

‘No solamente pa disfruta, pero pa informacion yega na muchanan’ 



ORANJESTAD - FADA 
Aruba ta cuminsa dia 21 di 
october cu nan campaña 
di ‘Red Ribbon Week’ cu 
ta e siman di bisti cu locu- 
ra. Nan ta haciendo e ac- 
tividad aki pa 7 aña caba, 
pa asina keda conscientisa 
persona tocante abuso di 
droga y alcohol, pero pa 
siña di un manera dife- 
rente. 


FADA kier pa cada hoben y 
mucha por uni y wak dicon 
ta keda bin cu campaña. Ru- 
lienne Arends, trahado pre- 
ventivo na FADA a bisa cu 
ta un campaña cu tur hende 
conoce. For di dia 21 te cu 25 
di october proximo, hende lo 
por bisti di e forma cu e pro- 
grama ta bisa. 

Arends ta cuminsa ta splica 
cu dialuna, 21 october ta 


cuminsa cu hende ta bisti na 
cora. 22 di october, diamars, e 
persona lo por bisti di nan su- 
per hero, segun Arends esey 
ta e faborito pa muchanan, cu 
por bisti di paña Superman, 
Superwoman, Spiderman y 
mas cu tin. 

Pa dia 23 october, e ta cambia 
pa un ‘crazy hair day’ unda 
cu e persona por ta creativo 
y haci algo diferente cu nan 


cabey. Sea peluca of cualkier 
otro cos pa uza nan creativi- 
dad. Pa diahuebs, 24 october, 
4 e dia mas gusta’ unda nan ta 
bisti un mea colorido. “Tur 
aña nos ta keda sorprendi pa 
e parti creativo di hopi hen- 
de cu nan ta crea nan mesun 
mea”, e ta bisa. 

Pa fmalisa e campaña, dia 25 
di october, nan ta enfoca riba 
e lema di tur aña, unda cu lo 
enfoca pa manda un mensahe 
cu ta bisa ‘stay drug free’. Ar- 
ends ta bisa cu e aña aki nan 
kier pa comunidad grandi of 
chikito manda un mensahe 
na FADA di locual nan kier 
manda pa otro persona. 

“Ta bisa cu no solamente tur 
dia lo ta creatividad den bisti, 
pero den lema. Un mensahe 
cu por haci un impacto. Lo 
saca diferente ganado. Varios 
compania cu haci donacion 
pa locual ta premio lo duna 
individual of pa famia. Tin 
diferente premio cu por bay 
pa scol of compania.” 

Tambe Taco Bell a uni cu 
FADA pa e proyecto Titch 
Time’, caminda nan a traha 
e Red Ribbon Box pa manda 
e scolnan basico. Den e box 
tin diferente actividad y in- 
formacion cu hende por haci 
durante e siman di locura. 


Arends ta enfatisa cu no sola- 
mente ta pa bay disfruta pero 
pa informacion yega na e 
muchanan di comunidad. 

Robert Yara, Operations 
Manager di Taco Bell, a ex- 
presa cu ta un orguyo pa for- 
ma parti di proyecto di FADA. 
For di inicio a haya e proyec- 
to interesante pa comunidad. 
“Di e forma aki nos ta acerca 
esunnan hoben y mucha pa 
conscientisa hende tocante 
uzo di droga y alcohol. Esey 
ta manera pa bira mas consci- 
ente pa e topico aki.” 

E ta bisa cu tambe e parti di 
involucra docente pa hiba in- 
formacion pa e siman di bista 
di locura pa crea algo suma- 
mente creativo y hende pro 
disfruta. E ta bisa cu di parti 
Taco Bell lo duna contribu- 
cion na comunidad en gen- 
eral. 

Pa esunnan cu kier partic- 
ipa lo por saca un potret y 
mand’e pa FADA su pagina 
di Facebook pa wak e ganado 
di ‘bisti cu locura’. Por yama 
na 583-2999 si mester flyer y 
tambe si algun motibo no a 
ricibi e box pa comunica cu 
nan pa por obtene e caha a si- 
man di locura. 


Fundacion UHAT: 

Aumenta libertad pa desaroya creatividad 


ORANJESTAD - Funda- 
cion UHAT (yoU Have A 
Talent) tin actividad dia 
18 october pa busca tal- 
ento. Nan ta organisa un 
evento asina pa motibo 
cu kier duna oportunidad 
na esunnan di tur edad 
cu kier mustra y desaroya 
nan talento. 

Tilly Vloor, Presidente di e 
fundacion a cuminsa splica 
cu evento riba diabierna, 18 
di october, di 8or te cu llor 
di anochi lo tin actividad. 

UHAT a traha cu hunto cu 
diferente organisacion cu ta 
yuda pa yega asina leu y haci 
actividad na Cas di Cultura. 
Sound the Alarm Team di Al- 
thia do Nascimento-Wilson, 
Fundacion Baby ZoQ di An- 
gela Croes y Fundacion B2L 
di Roselyn Berlis-Petrochi. 

Vloor ta splica cu UHAT ta 
un organisacion non profit 
cu ta hopi activo den nos co- 
munidad Arubano. E ta traha 
riba terenonan specifico di 


arte visual y arte di tarima. 
Nan ta sigui curasha e per- 
sona cu a bin dilanti cu su tal- 
ento pa sigui desaroya esaki. 

“Tur hende a ricibi por lo me- 
nos 1 talento di nan Creador 
y nos sa cu awor ta e tempo 
pa explora y siña cua parti di 
bo caracter ta haci abo ‘bold 
person’ pa uza loke bo tin 
aden. Nos tur kier aumenta 
e libertad den e gruponan di 
meta pa nan ta mas creativo.” 

Den futuro nan lo kier fun- 
ciona independiente cu e 
fondo cu a spaar cu diferente 
eventonan. Pa logra esaki, 
nan kier haci e grupo di par- 
ticipante activo y pasivo mas 
grandi cu ta duna danki na 
nan creador p’e talento y fa- 
bor ricibi. 

Nan kier move mas den e 
diferente barionan den Aruba 
pa haya mas participante den 
e actividadnan di UHAT. 
Yuda mas hende desaroya 
nan talento door di informa 
participantenan cua ta e posi- 


bilidad pa sigui desaroya nan 
talento. Pa yuda nan pa haci 
locual nan gusta cu pasion. 
Tambe aumenta ‘amor pa arte 
y cultura den nos comuni- 
dad’. 

Nan ta anima y invita henter 
pueblo di Aruba pa bay even- 
to y presencia e talento hun- 
to. “Tin teatro, baile, musica, 
canto y filmacion cu mensahe 
importante, manera hende cu 
cierto trauma, dislexia anto 
cu a sali for di dje y no mester 
tin miedo p’e.” 

Vloor a bisa cu e meta di tur 
esaki ta pa descubri e talento 
scondi na Aruba, pasobra ta 
hopi. “Nos a descubri den 6 
aña cu nos a haci evento aki. 
No ta solamente arte visual y 
arte riba tarima, canta. Hende 
descubri ta cerca di otro, canta 
den grupo, participa den de- 
saroya su talento, varios ho- 
ben, varios adulto, muchanan 
cu ta participa UHAT desar- 
oya talento y pasion.” 

Pa tur esunnan cu kier par- 


ticipa, lo tin luga pa 60 per- 
sona di 5 aña te cu 100 aña, 
Vloor a splica. Por cumpra 
carchi na Plaza Book Store, 
Almacen Elunid y San Nico- 


las Citgo Essoville. Tambe 
por yama na 742-6334/ 564- 
9733/744-6869/593-6063 pa 
yama whatsapp y atende pa 
hiba cas. 

Editorial 


Digitalisacion algo necesario. 

Pero nopor bin su so... 


Den e dianan aki atrobe gobierno ta pone en- 
fasis publicitario riba e vision di trece digitali- 
sacion pa mehora operacion di aparato publi- 
co. Bisa cu nos ta completamente di acuerdo 
cu e meta aki ta realmente un ; no brainer’ pero 
asina mes nos no ta kere cu e proyecto aki lo 
avansa asina facil. Esaki pasobra na tur parti di 
mundo, aki na Aruba tambe, amplia e proceso- 
nan digital den gobernacion pa por aumenta 
velocidad y eficiencia, ta resulta un desafio 
grandi, unda cu cumpra software y hardware 
ta resulta e parti mas facil. Bon, facil e no ta 
tampoco, pero si no tin recurso pa inverti nos 
no ni mester di cuminsa discuti e tema aki. 
Laga nos spera anto cu gobierno ta logra di tin 
manera pa inverti den e proyecto grandi y nec- 
esario aki. Esey lo significa cu nan por cuminsa 
mañan y caba fin di otro aña? Nos no ta kere 
esey, pasobra ora cuminsa traha ta bay topa 
cu tur e problemanan cu por lo menos desde 
inicio di añanan nobenta a resulta obstaculo 
grandi unda a mira hopi fracaso y hopi placa di 
comunidad bay benta afo. 

Si nos cuminsa haci un investigacion den kico 
e diferente departamentonan di gobierno a 
pasa durante e ultimo 25 aña, nos por cuminsa 
haya un idea di cuanto a ser haci, cuanto a ser 
intenta, mientras hopi di e intentonan aki no 
a logra trece mehoracion den operacion di e 
departamento concerni. Y si esey ta e realidad 
cu nos lo mira nos dilanti, ta bira interesante 
pa analisa kico no a bay bon y pakico varios de- 
partamento te awe no tin un sistema digitalisa 
cu realmente lo por haci un diferencia. 

E analisis ey lo trece dilanti cu e problema 
mayor no ta e aspecto tecnico, sino e decisi- 
onnan cu mester tuma con ta bay opera den 
futuro, diseña e procesonan administrativo 
prome, restructura e aparato administrativo, 
pa despues introduci un sistema digitalisa cu 
ta apoya e aparato administrativo ey. Y aki ta 
unda e problema tabata den pasado y unda e lo 
ta den e tempo nos dilanti tambe. E pregunta 
clave aki mester ta na gobierno, na nos prome 
ministro directamente cu den e dianan aki ta 
papiando riba e tema aki, kico ta loke gobierno 
tin pensa di haci na restructura e departamen- 
tonan, pasobra si no ta haci esey, digitalisacion 
lo no duna e frutonan tan spera. Nos por a 
sinti algo di e problemanan na caminda den e 
ehemplo mes cu e mandatario a usa den rueda 
di prensa, unda e ta papia di, ban bisa dies hen- 
de cu ta haci cierto trabao, y cu digitalisacion 


ta logra cu por haci e trabao cu cinco so. E ta 
core sigura di biaha cu “ningun hende mester 
tene miedo di perde trabao, pasobra tin hopi 
otro trabao cu no ta haci awor pasobra no tin 
hende pa hacie.” Riba su mes nos no ta haya 
esey e manera mas sensato pa atende e asunto 
aki, pasobra ta surgi e pregunta con y pakico bo 
ta core garantisa hende trabao? Acaso a haci e 
analisis caba, den cada departamento, kico lo ta 
bay ta e modelo cu cual ta bay traha, y cuanto 
hende esey ta rekeri, cu ki tipo di habilidad y 
experiencia? Ta dificil pa nos kere cu den scon- 
di den e dos aña aki di gobernacion a logra haci 
tur esaki, tur e planificacion y investigacion di 
preparacion caba. 

Na nos manera di mira e asunto, por bisa cu 
lo purba mas tanto posible pa ‘fit in’ emplead- 
onan existente, a traves di training specifico pa 
tareanan cu lo keda despues di e cambionan 
grandi cu ta bin, pasobra e cambionan ey ta 
hopi mas cu computer nobo y programa nobo. 
Esey lo ta algo diferente cu manera ta bisa 
awor: “Niun hende ta sali di e porta ey.” Of aki 
ta crea speransa falso cerca empleadonan pu- 
blico, of ta subestima e cambionan di organisa- 
cion cu mester ta e base pa e digitalisacion por 
bira un exito. 

Ademas, ora nos ta papia di e procesonan ad- 
ministrativo, nos ta papia di biaha di e cam- 
bio di actitud cu mester bin pa por duna miho 
servicio na e ciudadano. Aki atrobe no ta un 
asunto di pone computer nobo y e mentali- 
dad anti-publico, anti-ciudadano, no servicial 
- den hopi, no tur entidad gubernamental - 
lo cambia di nochi pa mainta. Ta tuma hopi 
inversion, hopi esfuerso pa cambia e manera 
di pensa, cu en principio e publico tey pa mo- 
lestia e ambtenaar, y no cu e ambtenaar ta haya 
salario pa atende asunto cu e ciudadano na un 
manera respetuoso. Y e respet ey no ta mustra 
solamente den e trato directo di e cliente, sino 
mas importante ainda den e manera cu ta pro- 
cesa loke e cliente mester. Te awe ainda nos no 
por comprende con den cierto departamento 
ta usa e limite di 6 o 12 siman, cu e entidad 
mester entrega un decision riba un peticion, 
como periodo minimal pa haci esaki. No ta 
existi caso facil anto cu bo por handle den 
tres dia? Esey yama ‘burocracia’. Tanten cu e 
manera di pensa ey no ta cambia, e inversion 
den digitalisacion por resulta en vano. 

Brasil ta recoge mas di 100 tonelada di crudo di origen desconoci for di 

beach 



SERGIPE (ElPais) - Auto- 
ridadnan a recoge casi shen 
tonelada di crudo na mas 
di un centenar di beach di 
nuebe estado, desde cu a 
aparece e prome señal di 
e desaster, e prome dian- 
an di september. E origen 
di e crudo ta un misterio. 
Loke ta conoci te na e mo- 
mentonan aki, ta cu no ta 
petroleo produci na Brasil 
y tampoco a ser bendi na e 
pais aki, segun analisis re- 
alisa pa e petrolero estatal 
Petrobras. 

Ambientalista a suspende ac- 
tividadnan cu turtuga pa mo- 
tibo cu varios di nan a muri. 
E daño ambiental te ainda no 
a ser evalua. 

Presidente Brasileño, Jair 


Bolsonaro, dialuna pasa a 
detaya varios hipotesis riba e 
origen di e derame: “Lo por 
ta algo criminal, of un acci- 
dente, tambe por ta un barco 


cu a sink. Nos tin den nos ra- 
dar un pais cu por ta e origen 
di e crudo”, el a bisa sin mas 
detaye. Un tecnico di Petro- 
bras ta apunta den direccion 


di Venezuela como e fuente 
mas probabel, segun a infor- 
ma. 

Otro di hipotesis cu inves- 
tigadonan ta maneha ta cu e 


crudo a ser lansa ilegalmente 
riba lama dor di un barco. E 
presidente a sigura cu ‘no ta 
parce cu ta bin for di un plat- 
aforma maritimo’ di crudo, 
cu hopi di nan ta ubica na e 
zona aki. 

E compania petrolero oficial- 
mente a informa cu e resulta- 
donan di analisis di molecula 
di e material organico haya na 
e beachnan no ta compatibel 
cu e variedad di producto di 
petroleo cu Petrobras ta pro- 
duci y bende. 

E solido cu a aparece na 130 
beach di un banda desde Es- 
tado di Maranháo te Bahia cu 
ta mustra riba imagen di tele- 
vision a tarda varios siman pa 
converti den un noticia na- 
cional. 


Colombia: Caso historico ta hiba ex-presidente pa prome biaha dilanti di 

husticia 



BOGOTA (BBC) - Ayera 
diamars, e ex-presidente 
Colombiano Alvaro Uribe 
Velez a converti den e 
prome ex-mandatario di 
e pais aki pa duna un de- 
claracion hudicial na Cor- 
te Supremo di Husticia, pa 
un investigacion criminal 
cu ta sigui den su contra 
pa presunto fraude proc- 
esal y compra di testigo. 
Un di e resultado final po- 
sibel di e declaracion di 
parti di e magistrado ta cu 
nan lo por dicidi di acusa 
formalmente Uribe y tam- 


be lo por ordena prizon 
preventivo. 

Den caso cu e yega na huicio 


y wordo haya culpabel, lo por 
enfrenta un castigo di entre 6 
pa 8 aña di prizon. Despues, 
e magistrado tambe lo por ar- 


chiva e investigacion. 

Uribe no ta solamente Se- 
nador y fundado di e partido 
gobernante Centro Demo- 
cratico, sino cu tambe ta e po- 
litico Colombiano mas popu- 
lar den ultimo siglo y mey. Su 
destino ta laga masha poco 
indiferencia: Mientras mita 
pais ta vener’e, e otro mita ta 
parce di detest’e. 

E proceso ta inclui elemen- 
to controversial numeroso, 
como e hecho cu e mayor 
cantidad di testigo ta crimi- 
nal convicto, algun di cual a 
contradeci nan mesun de- 


claracion; y cu a uza graba- 
cion telefonico cu ta poni den 
duda. 

Durante e fin di siman pasa, 
e Uribistanan a cuminsa sali 
riba caya cu manifestacion na 
fabor di e ex-presidente na ci- 
udad manera Medellin, Cali, 
Cartagena y Barranquilla. 

Di otro banda, e opositornan 
di Uribe a resalta e poco asis- 
tencia na e marcha na fabor di 
e ex-mandatario y a celebra cu 
Corte a yama e ex-presidente 
pa e proceso aki, despues di 
mas di un aña di retraso. 


Ecuador: Moreno ta ordena traslado di sede di Gobierno pa Guayaquil 



GUAYAQUIL (France24) 
- Mey mey di tension 
provoca pa e protestanan 
contra e medida econom- 
ico anuncia den ultimo di- 
anan, Presidente di Ecua- 
dor, Lenin Moreno, a co- 
munica e traslado di sede 
di Gobierno pa Guayaquil. 

“Mi a traslada pa ciudad 
di Guayaquil y tambe mi a 
traslada e sede di Gobierno 
pa e ciudad stima aki, di acu- 
erdo cu e autoridad consti- 
tucional di mi competencia. 
Semper mi a interpone e paz 
y trankilidad di e Ecuatori- 
anonan prome cu mi propio 
bienestar”, Moreno a sigura. 
E mandatario a ofrece un 
mensahe pa e nacion pa con- 
firma e traslado di operacion 
gubernamental y a señala cu 


su orden nobo ta pa conse- 
cuencia di atakenan di e man- 
ifestantenan na e capital. 


Segun e Hefe di Estado, loke 
a sosode den siman aki na Ec- 
uador no ta un manifestacion 


social di descontento riba un 
decision di Gobierno; sino cu 
ta un situacion di vandalismo 


y violencia cu lo demostra un 
posibel intencion politico cu 
lo busca desestabilisa su ad- 
ministracion y kibra e orden. 
E mandatario a culpa e ex- 
mandatario Rafael Correa 
(2007-2017) di ta culpabel di 
e supuesto intento di desesta- 
bilisacion di su Gobierno y 
a acusa di ta involucra na lo 
cual el a denomina como un 
‘intento di golpi di Estado’. 

Pa Moreno, esunnan cu a 
genera actonan di extremo vi- 
olencia ta ‘individuo externo 
paga y organisa’ y a bisa cu no 
ta coincidencia cu varios lider 
di Gobierno di Correa a bay 
na Venezuela algun dianan 
pasa pa prepara e supuesto 
plan di desestabilisacion. 

Venezuela: Gobierno Mericano ta duna $98 miyon di ayudo extra 



CARACAS (LaPatilla/ 
EFE) - Gobierno Merica- 
no y gobierno interino di 
Venezuela, lidera pa Juan 
Guaido, a firma un his- 
torico acuerdo bilateral 
den cual Merca ta aporta 
US$ 98 miyon pa apoya 
lucha Venezolano pa lib- 
ertad y reconstruccion di 
e pais, como consecuen- 
cia di e caos, destruccion 
y crisis humanitario sin 
precedente causa pa e reg- 
imen usurpador di Nico- 
las Maduro. 

E acuerdo di cooperacion a 
ser firma ayera pa e Admi- 
nistrador di USAID, Mark 
Green, y e suma nobo di US$ 
98 miyon ta bin riba e US$ 
470 miyon aporta caba pa 
Merca na ayudo humanitario. 


E aporte global di Merca na 
e causa Venezolano ta yega na 
un total di US$ 568 miyon. 
E recursonan mas reciente ta 
pa apoyo di derecho humano, 
sociedad civil y medionan in- 


dependiente. 

Administrador Green a de- 
staca importancia di man- 
tene un ciudadania fortaleci 
cu reconocimento, curashi, 
resistencia y fortalesa, como 


columna vertebral di e lucha 
pa restablecimento di liber- 
tad y democracia na Venezu- 
ela. 

Den un video exhibi durante 
e evento, presidente interino 


Juan Guaido a declara: “Mi 
tin e honor di lidera e prome 
gobierno di Venezuela cu ta 
firma e historico acuerdo di 
cooperacion cu nos amigo 
y aliadonan di Merca. Un 
acuerdo cu un importancia 
cu ta bay hopi mas leu cu e 
apoyo material cu lo permiti 
nos haci un salto den nos for- 
talesa y capacidad pa lucha pa 
libertad di Venezuela y, por lo 
tanto, pa libertad y seguridad 
di nos continente.” 

Guaido a bisa tambe cu e 
acuerdo ta oficialisa e estado 
di aliado entre ambos pueb- 
lo, gobierno, parlamento y 
presidente. Aliado tambe den 
eradicacion di dictadura for 
di e continente aki, como 
tambe di e regimennan nar- 
coterorista. 


Venezuela: Produccion di crudo a baha te 600.000 bari pa dia 



(LaPatilla) - Produccion di crudo di Venezuela a keda 
na 608.600 bari pa dia (bpd) dia 3 di october 2019, segun 
un informe interno di ministerio di Petroleo (Minpet) 
cu lapatilla.com a haya pa mira. 

Den su informe Minpet ta bisa cu ta observa “un produccion 
bao di loke a planifica, debi na e condicion actual di e Sistema 
Electrico Nacional (SEN), mayormente den parti di occiden- 
te di e pais. Ta mira un disminucion di mas di 200.000 bpd 
cu tendencia di sigui baha, producto di e ciere di produccion 
den Faha di Orinoco y Occidente, como consecuencia di e 
inventarionan halto, causa tambe pa e falta di barco pa exporta 
crudo, tanto na nivel internacional como den cabotahe (trans- 
porte interno) pa e refmerianan.” 

Ministerio di Petroleo a pone como obhetivo un produccion 
total di 1.615.000 bpd pa october, pero e produccion real ta 
yega apenas na 37% di e obhetivo. 


OCMB 

CARJBBEAN' K4ERJCANT1L6 BANK 



ANUNCIO 


Segun e informe di Minpet, e produccion di crudo na Oc- 
cidente di e pais tabata 163.200 bpd pa dia 3 di october, un 
caida di 19.600 bpd compara cu e dia anterior. Petroboscan, 
na costa occidental di Lago di Maracaibo, a baha produccion 
pa limitacion den capacidad di almacenamento na e terminal 
Bajo Grande. Riba costa oriental di Lago, tabatin fayo di ekipo 
compresor y un blackout na Machango a afecta siete bloke 
productivo. 


Yom Kippur 

En conexion co e dia sagrado di Yom Kippur tur sucursai di CMB Eo ta cera po publico ribe 

diaranson S di october r 2019. 

Na e comurtdad Hudiu di Aruba nos lo kier desea un syuno faoil y scrito seyado. 


E informe di Minpet ta alerta cu “desde 17/09 en adelante, ta 

mira un bahada di produccion promedio di un poco mas di Qq banco aiTligo 

200.000 bpd debi na falta di electricidad, entre otro problema. 

9 peticion pa cultiva cannabis na Corsou, permisonan lo por sali den 

november 



WILLEMSTAD (Antil- 
liaans Dagblad) - Cerca 
Ministerio di Salubridad 
Publico, Medio Ambiente 
y Naturalesa actualmente 
tin 9 peticion concreto, 
cual ta inclui plan di ne- 
goshi, pa pidi permiso rel- 
aciona cu cannabis medic- 
inal. No ta trata solamente 
cultivo, y tin indicacion 
cu lo por duna entre 400 
y 700 persona trabou y cu 
gobierno lo conta riba 60 
miyon florin den cashi pa 
comienso di operacion. 

Asina hefe di gabinete Alvin 
Daal, trahando pa minister 
Suzy Camelia-Rómer, ta in- 
dica. “Ta trata aki di 9 plan di 
negoshi serio cu hasta ta tene 


consideracion cu aspectonan 
manera siguridad y personal. 
Den e plannan ta indica cu 
lo por ofrece 400 pa 700 per- 


sona trabou y cu gobierno lo 
haya den solamente inkom- 
stenbelasting y loonbelasting 
un - pues no incluyendo im- 


puesto riba ganashi - un 60 
miyon florin na comienso di 
operacion.” 

Segun Daal e no ta trata sola- 
mente cultivo di cannabis, si 
no tambe e otorgamento di 
permisonan pa companianan 
di cultivo, pero tambe com- 
panianan cu ta procesa; ta tra- 
ta di e secamento, cortamen- 
to, un fabrica cu ta produci 
medicina y tambe por ehem- 
pel un instituto di investiga- 
cion cientifico. E inversioni- 
stanan ta Curasoleño, pero 
nan ta traha hunto cu compa- 
nianan Canades, Mericano y 
Hulandes cu ya caba ta den e 
industria. 

Daal, despues di a bay Ja- 
maica pa un conferencia riba 
cannabis medicinal, a bisa cu 


c nos mester pura, si no otro 
islanan ta pasa laga nos bay’. 
E proyecto di ley pa legalisa 
cannabis medicinal a pasa 
bou loep di e comision cen- 
tral di parlamento. Daal ta in- 
dica cu a sigui mayoria conse- 
ho di Raad van Advies (RvA) 
y cu lo manda e concepto 
nobo ora esaki ta cla. Riba 
un di RvA su puntonan nan 
no a bay den detaye. Esaki ta 
encera e aspecto fmanciero, 
cual prome cu a haya indi- 
cacion di cuanto permiso a 
entrega, e ministerio no por a 
sa con pa detaya. “Despues cu 
esaki pasa su proceso nos por 
premira cu den november lo 
por cuminsa otorga permiso- 
nan”, Daal a indica. 


Jacobs lo forma gobierno 
interino di Sint Maarten 



PHILIPSBURG (The 
Daily Herald) - Silveria 
Jacobs, lider di partido 
National Alliance (NA), 
a dicidi di enfrenta e reto 
pa forma un gobierno 
interino nobo na Sint 
Maarten. Esaki lo mester 
tene den consideracion e 
condicionnan y preocu- 
pacionnan estableci den e 
documento di formacion. 

Jacobs a indica cu riba 30 di 
september, despues di tene 
varios reunion y discusion 
cu gobernador Eugene Holi- 
day y cu e coalicion nobo, 
Jacobs a dicidi di tuma e re- 
sponsabilidad pa forma un 
gobierno interino pa Sint 
Maarten. A discuti e acuerdo 
di gobernacion ampliamente, 
banda di c tur e puntonan cu 
e coalicion aki mester trata 


pa avansa progreso di Sint 
Maarten’. 

Jacobs ta priminti di haci 
lo miho cu e por di su par- 
ti den parlamento y tambe 
como formado pa asina per- 
cura cu e gobierno interino 
por funciona di manera mas 
efectivo, cu integridad y pa- 
sion, ‘pa haci loke ta nec- 
esario pa Sint Maarten y su 
deseonan’. Jacobs a indica 
cu ‘pa via di e decision in- 
necesario di ex prome min- 
ister Leona Romero-Marlin 
pa yama eleccionnan nobo, 
nos tin tiki tempo pa haci 
esaki. Pero mi no ta duda cu 
nos lo por logra esaki sin tin 
miedo pa loke nos tin dilanti 
nos wowo’. “Na fmal di dia e 
pueblo di Sint Maarten mes 
lo dicidi nan futuro,” Jacos a 
declara. 


Prome burgemeester femenino di Den Haag 

ta tuma retiro 



DEN HAAG (AD.nl) - 
E prome burgemeester 
di Den Haag femenino, 
Pauline Krikke, a dicidi 
di tuma su retiro despues 
di varios scandal den su 
carera como alcalde di 
Den Haag. Esaki despues 
di un carera como burge- 
meester di Arnhem pa 12 
aña y 7 aña den Amster- 
dam su alcaldia. 


E alcalde tabata den prob- 
lema ya pa algun tempo caba 
despues di un rapport cu a 
critica su falta di actuacion 
ora candela a cay na Scheve- 
ningen. Ademas dos di su 
coleganan tabata investiga pa 
posibel corupcion. “Mi a di- 
cidi di haci mescos cu mi a 
pidi mi coleganan, pa no ob- 
strui e pensamento riba fu- 
turo di Den Haag cu e discu- 


sion riba mi mesun futuro”. 

E conseho di alcaldia (ge- 
meenteraad) lo mester de- 
bati ainda riba e rapport, 
pero Krikke a indica cu c no 
ta sorpresa niun hende pa sa 
cu mi ta bou candela pa via di 
mi actuacion’. Mientrastanto 
wethouder Boudewijn Revis 
lo ta tumando over su tarean- 
an como burgemeester. 

Coalicion Hulandes ta perde mayoria den Tweede Kamer 



DEN HAAG (The Daily 
Herald) - Gobierno Hu- 
landes a perde su mayoria 
den parlamento Hulan- 
des (Tweede Kamer) riba 
dialuna ultimo ora un 
miembro di partido WD 
a nenga di tuma retiro y a 
dicidi di sigui como parla- 
mentario independiente. 

Miembro di parlamento 
Wybren van Haga tabata exigi 
pa su partido pa tuma retiro 
luna pasa pa a faya di corta 
relacionnan cu su compania 


di real estate, cual tabata haya 
den 2018 di a kibra reglanan 
pa huur propiedadnan. Ante- 
riormente Van Haga no a de- 
clara explicitamente kico lo 
ta su decision, pero dialuna 
ultimo el a declara na show 
Hulandes “Een Vandaag” cu 
e lo bay sigui como inde- 
pendiente. Esaki ta e di dos 
mayoria cu gobierno Hu- 
landes a perde, siguiendo e 
mayoria cu nan a perde den 
Eerste Kamer (Senado) maart 
ultimo. 


Abogado: ‘ 


WILLEMSTAD (The Dai- 
ly Herald) - Secretario di 
estado Raymond Knops a 
informa Eerste Kamer di 
Hulanda siman pasa cu no 
tin Venezolanonan pidi- 
endo asilo na Corsou cu ta 
encarcela. Pero esaki no ta 
e caso, segun abogadonan 
riba e isla. 

Segun abogadonan di migra- 
cion riba e isla, ta mal infor- 
mando Knops. “Tin por lo 
menos 10 Venezolanonan cu 
a detene desde cu nan a pidi 
asilo”, abogado Maya Elz- 
inga-Soumah a bisa. Segun 
e, tin di nan tin mas cu mey 
aña deteni, contra tur acuer- 


Hulanda ta mal informa riba con ta trata Venezolano na 

Corsou’ 


donan estableci. 

E circunstancianan den cual 
peticionarionan i asilo ta de- 
teni ta contra ley internacio- 
nal, segun Elzinga-Soumah. 
“Si mi clientenan tin cu sinta 
den corte, nan ta transporta 
pa 3 of 4 vigilante y hiba na 
hustyicia”, e abogado a argu- 
menta. 

Segun e abogado, e Vene- 
zolanonan no ta keda den 
baraknan pa personanan den 
proceso di deportacion, pero 
entre e criminalnan serio 
den prome blok di SDDK na 
Koraal Specht. “Nan ta bisti 
e mesun paña di prizon y ta 
someti na e mesun circun- 
stancianan cu criminalnan 


pisa ta someti na dje.” 

Segun e abogado, tin un con- 
traste hopi halto entre loke 
Knops a describi na e Senado 
Hulandes y loke di berdad ta 
pasa riba e isla. “Tin echonan 
eroneo den su carta”, Elzin- 
ga-Soumah a indica. Knops a 
skirbi cu Corsou a desaroya 
un procedura nobo, cual ki- 
ermen cu stranheronan cu ta 
haya sin permiso ta bay haci 
entrevistanan cu autoridad- 
nan pa asina evalua si nan lo 
ta den peliger si deporta nan 
bekpa nan pais. “E procedura 
nobo ta estableci”, el a splica, 
“pero servicio di inmigracion 
keto bay ta trahando cu e pro- 
cedura bieu”. 



Husticia a tende combersacion di klokkenluider riba WODC rapport 


DEN HAAG (NOS) - E 
combersacionnan telefo- 
nico di e klokkenluider 
den e investigacion riba 
funcionamento indepen- 
diente di Wetenschap- 
pelijk Onderzoek- en 
Documentatiecentrum 
(WODC), tocante influ- 
encia politico riba e inves- 
tigacionnan academico 
bou ministerio di husticia, 
tabata bou horea di husti- 
cia pa varios luna. 

E klokkenluider en cues- 
tion ta Marianne van Ooyen, 
kende actualmente ta pensio- 



nado, cual antes tabata traha 
naWODC, tempo cu ambte- 
naarnan di husticia kier a bay 
influencia - contra reglanan 
- e ehecucion di investiga- 
cionnan formalmente inde- 
pendiente. Van Ooyen a trece 
e preocupacionnan aki cerca 
liderazgo. E mesun minister 
cu awo a apela na Ministerio 
Publico pa investiga e caso 
aki pa haya sa ken a lek e in- 
formacion cu prome a Sali 
riba Nieuwsuur, ta esun cu 
a duna elogio na e ambtenaar 
publicamente pa su esfuerso. 
Awo parce cu e señora aki 
tabata ser scucha di parti di 


husticia riba su telefon priva. 
Den e investigacion penal 
riba e fuentenan periodistico 
di Nieuwsuur den e cuestion 
di WODC, a tap banda di Van 
Ooyen tambe un otro ambte- 
naar di ministerio. Banda di 
esaki a tap un hues (rechter- 
plaastvervanger) cual antes 
tabata persona di confiansa 
y cual a fungi como coordi- 
nado di integridad na e min- 
isterio. Van Ooyen, den un 
entrevista cu NRC, a bisa cu 
‘nunca mi lo a kere nan lo 
a bay asina leu. (...) E ta un 
abuso enorme di mi privaci- 
dad y e ta sinti hopi straño’. 

A10 ICLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA D1 BON DIA 
ARUBA WESTSTRAATW22 FOR D1 9:OOAM-4:OE)PM 


Email nos na 

ela ssified@c s| mv.coni 


TAHUUR 

un apartment grandi, Wayaca 
Residence, pa 1 of 2 persona. 
Awg. 1.250 pa luna 
Tel. 592 9966 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR REISTT 

Timeshare La Cabana 
to rent studio 
24 oct. to 29 oct. 2019 

Tel.6416184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 

TABUSCA 

Un hende cu portraha bon, 
un tapa di pos mediano 
na Paradera 

Tel. 587 2357 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Apart solamente pa pareha 
Yama pa mas informacion 

Tel: 568 4209 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


TA BUSCA 

Handyman 

pa mita dia un biaha pa siman. 
Mantencion pa fo y rond cas. 
Paga cada biaha, pa ora 
(Paradera) 

Tel. 587 2357 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.600,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


TABENDE 

Isuzu Trooper 1990 
Afl.1500 

Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637 / 699 0746 


TA HUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel: 569 7539/737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA LDi EIO! 



Yena aki bao e sigutente informadon 


Tolofnn a Cobranza na Cas. 

J.LJ.clUI I □ Cobranza na Trabao. 

NomhPr rnmnlPtO’ CH Paga via Banco (Standing Order) Aruba Bank no:33266 8 

H . □ PagaAruba Bank AB0 0NLINE . 

Adresdi entrega: . □ Paga cmb online . 

A i □ Personal na ofidna di Bon Dia Aruba. 

Adresdi cobranza: . □Pcneden Box. 

□ Tira den Cura. 

Paqo Adelanta: nBLuna DóLuna Dlaña 


Yama na telefon: 582-7800 of manda urt email na accounting@bondia.com 

www.bondia.com 

Robert Arends: 

Ley di Serlimar 


ORANJESTAD - Hopi 
bon splicacion di Parla- 
mentario nan den prensa 
local, danki. Awor cu ta 
distingui e trabao di de- 
shaci sushi den ‘beheer’ 


y ‘ophalen’ ta keda e pre- 
gunta cu merece splica- 
cion miho! 

Pakico si tin diferente com- 
pania cu ta recoge (ophalen) 


sushi na Aruba, mester stipu- 
la un prijs igual den ley pa tur 
compania na Aruba? Inten- 
cionalmente kier stroba com- 
petencia? Pakico? ‘Ophalen’ 
tambe mester cay bao mo- 
nopolio di Gobierno? Di 
con? 



Pa por sanea tur dump, tam- 
be Parkietenbos, na Aruba 
ta e ‘beheer’ ta importante y 
p’esey ta e ‘beheer’ mester cay 
bao monopolio di Gobierno/ 
Serlimar . E ‘ophalen’ por ta 
den man di cualkier compan- 
ia sin monopolio, pues tambe 
Serlimar. 

Miho lo tabata si a parti Ser- 
limar den 2 compania, un en- 
carga cu ‘ophalen’ den com- 
petencia cu tur otro compa- 
nia cu ta recoge sushi y e otro 
encarga cu c beheer’ (pa sanea 
tur dump) como monopolio 



di Gobierno/ Serlimar. 
Consecuentemente e famoso 
mashin pa kima sushi cu ta 
cay bao ‘beheer’ mester cay 
bao monopolio di Gobierno/ 
Serlimar y definitivamente 
no por ta den man di ningun 
compania priva. E famoso 
mashin pa kima sushi den 
man di Serlimar ta duna Go- 
bierno control riba tur gasto 
y prijs relaciona cu 'beheer’, 
manera na tur pais e situacion 


mester ta. 

Ecogas por keda cu bida si 
Gobierno firma un contract 
cu nan pa nan ehecuta parti di 
'beheer’ den nomber di Go- 
bierno/ Serlimar. Hopi facil 
pa tur hende keda contento. 

Dios laga tur hende tambe 
politico yega na un bon solu- 
cion pa Aruba! 

Pa pensa ariba sin miedo. 


Reaccion encuanto articulo di StimArubapa cu Ser’i Noka 

Tuma contacto cu Fundacion Go Cultura pa mas informacion 




ORANJESTAD - Funda- 
cion Go Cultura a tuma 
nota di un comunicado di 
parti di StimAruba diasa- 
bra 5 di october 2019, en- 
cuanto nan preocupacion 
pa cu Ser’i Noka. Preocu- 
pacion cu claro ta valido, 
pero innecesario si acaso 
a tuma contacto cu nos 
fundacion, esta Funda- 
cion Go Cultura, pa por 
siña mas di e plannan di 
rescate y restauracion. 

Nos ta reacciona den prensa, 
considerando cu StimAruba 
a scoge pa bay prensa en bes 
di tuma contacto directo cu 
nos Fundacion, cu si ta para 
pa pone cultura y creatividad 
na e curason di e desaroyo 
sostenibel Arubano y tambe 
pa proteccion y mantencion 
di nos naturaleza. 

Nos a haya falta di presencia 
di StimAruba durante e gran 
limpieza den Ser’i Noka, 
no solamente pa rescata un 
teatro cu ta den decadencia 
total, pero tambe pa pro- 
move proteccion di nos na- 
turaleza cerca tur presente, 
incluyendo nos muchanan 
y hobennan cu si tabata t’ey. 

Nos fundacion ta hay’e un 
gran lastima con funda- 
cionnan manera StimAruba 
ta uza prensa pa lanta stof y 
crea discordia tocante ‘de- 
struccion di naturalesa’, en 


bes di yama nos fundacion 
prome y haya sa mas di tur 
loke nos di Fundacion Go 
Cultura tin planea pa cu e 
pida tereno valioso y histori- 
co aki. 

Ta di lamenta cu kier crea 
sensacion den nos comuni- 
dad caminda no tin mester. 


Pa no bisa mucho, nos lo kier 
publicamente pidi StimA- 
ruba pa tuma contacto cu nos 
fundacion pa un reunion y 
manera hende adulto y mad- 
ura, sinta na mesa y scucha 
prome cu sali riba caya cre- 
ando sensacion innecesario 
den pueblo. 


Fundacion Go Cultura desde 
inicio a para pa proyectonan 
positivo y sano, pues no ta 
wak pakico crea confusion 
sin tin mester. 

Number di telefon di Fun- 
dacion Go Cultura ta publi- 
camente riba rednan social y 
riba nos website. Mescos cu 


nan a haya informacion to- 
cante e proyecto facilmente 
nan por haya numbernan aki 
pa por haya mas informa- 
cion prome. Alabes nos kier 
a felicita tur esunnan cu a 
forma parti di e proyecto aki 
y ta conta cu un positivismo 
entre esunnan cu si kier wak 
mehoracion den e parke aki. 

Accidente entre auto y brommer na Sabana Blanco 


ORANJESTAD - Dialuna 
anochi, riba caminda di 
Sabana Blanco banda di 
Arucar ta sosode un acci- 
dente entre auto y brom- 
mer. 

Un brommer bayendo direc- 
cion pariba y e motociclista ta 
yegando su cas, e chauffeur 
di un March cu no a mira e 
brommer ta biniendo di pa- 
bou a subi e caminda y topa 
cu esaki. 

Aki e motociclista no por 
a haci mucho mas y e auto 
a dal den e brommer. E ta- 
bata levemente herida pero 
no tabata desea asistencia di 
ambulance. Polis tabata na e 
sitio y roadservice. 



Dos auto a accidenta na Bubali y un a cay den greppel 


ORANJESTAD - Ayera, 
poco despues di 7:30or di 
mainta riba e caminda di 
Bubali na e t-weg pariba 
di Cheng’s a sosode un 
accidente, unda falta di 
preferencia a hunga un 
rol. 

Chauffeur di un Jeep no a 
duna preferencia, subi e cru- 
sada cu consecuencia cu un 
Honda a dal den e Jeep y e 
Jeep a bay cay den e greppel 
panort di caminda. 

Debi na e impacto, un 
homber a resulta herida y 
no tabata por a sali for di e 
Jeep y cu ayudo di personal 
di brandweer a saca e victima 
pa personal di ambulance 
atende cune. 

Polis di trafico tabata presen- 
te pa atende cu e accidente y 
haci nan investigacion. 




Advertorial 

E siman aki ta turnopa e bario di Savaneta 

Serlimar ta sigui invadi den bario di Jaburibari 




ORANJESTAD - Manera 
ta conoci, Serlimar a start 
su campaña #TurTurCu- 
Serlimar cual ta encera cu 
nan lo pasa den tur bario 
rond di Aruba cu nan con- 
tainernan nobo tapa geel 
y blauw. Recientemente 
Serlimar a invadi cu su 
containernan den bario di 
Jaburibari. 

Den oranan di atardi Serli- 
mar a drenta den cayanan di 
Jaburibari pa asina cambia 
tur container bieu pa esnan 
nobo. Esaki tabata un exito 
rotundo. 

Habitantenan tabata super 


satisfecho y contento cu Ser- 
limar su containernan nobo. 
E siman aki lo sigui cu e 
reparticion di e containernan 


nobo den bario di Savaneta. 

Keda pendiente pa e proximo 
bario cu lo wordo invadi pa 


Serlimar. 

Pa mas informacion riba Ser- 
limar su servicionan y muy en 


particular riba nos container- 
nan nobo, pasa libremente na 
un di Serlimar su sucursalnan 
of yama na 524-5080. 

Minister Ruiz-Maduro: 

‘Cuerpo di Aduana ta conta cu 16 Aduanero nobo pa brinda un bon 

servicio’ 


ORANJESTAD - Reci- 
entemente e Cuerpo di 
Aduana a instala un gru- 
po di duanero cu a ter- 
mina nan curso cu exito. 
E ceremonia a tuma luga 
dilanti di Director di Ad- 
uana, Roderick Croes y 
e respectivo Hefenan di 
Departamento. 

Durante di e ceremonia e 
duaneronan a ricibi nan 
Decreto Gubernamental 
y nan insignia di ‘Kom- 
mies der Invoerrechten 
en Accijnzen’. 

E duaneronan cu a ter- 
mina nan curso cu exito 
y cu a wordo instala ta: 
Danny Falconi, Xiao-Lin 
Ng, Gwendylaine Arends, 
Joanna Maduro, Rashid 
Lourens, Zurissa Tromp, 
Righer Dirksz, Richelline 
Hieroms, Selvic Franca, 
Stuart Smit, Sergio Tromp, 
Marshall Orman, Jonathan 
Heyliger, Dalbert Pujols 
Agramonte, Kenrick Eg- 
breghts y Daniel Linscheer 

Minister Xiomara Ruiz- 
Maduro ta felicita cada un 
di e Aduaneronan aki y ta 
desea nan hopi exito den 
nan trabou nobo. 



Forklift a dal trahado di 
DOW 



ORANJESTAD - Diamars Pa descuidao e forki a dal den 
mainta personalnan di pia dos un di e trahadonan y 
DOW trahando na e ware- lagando e herida. Ambulance 
house na Dakota tabata a acudi na e sitio di biaha pa 
haciendo algun trabou di atende cu e victima, polis ta- 
move cierto materialnan y bata na e sitio pa tuma dato y 
tabata uzando forklift. a notifica DTI. 



Notintempo 
pa laba y Seca bo 
Pañanan! 

Pa$ay Laganan na: 


Reiojes 

Puiseras 

Cadenas 

Dijes 


Compramos 

Vendemos 

Arreglamos todo tipo de Joyas 

Contamos con uit Buen Surtido de 
Pulseras y Baterias para Relojes 

Habri di Dlaluna pa Diasabra 
9:00am pa IOOdik v di 2:0Qpm - G:00pm 


LAUNDRY 

Habñ di Dialuna pa Diasabra 
1:30am non stap 7:3Gpm 
Diadomingo de SOOam - IOOditi 

Tel: 587 0772 


Nos ta graba 
tur sorto di 
articulo 
di rretal 
yama of 
bisfiita nos 


JOYERIA 

COMPRA Y VENTA 


aqua 

Lafndry 


Tanki 

Leendert 17B-A 
Tel: 587 3940 
Fax: 587 2478 
Cell 592 9055 

Cas Blanco luchando contra impeachment 



WASHINGTON (AP) - 
Democratanan cu interes 
pa lansa un investigacion 
di impeachment contra 
presidente Donald Trump 
awo a haya mas arma ai- 
nda: e obstaculo cu Cas 
Blanco a pone contra e 
investigacion por medio 
di prohibi embahador di 
Merca na Union Europeo 
pa testigua. 

Un di e prome movidanan di 
e administracion: Departa- 
mento di Estado ayera a pro- 
hibi Gordon Sondland, Em- 
bahador Mericano na Union 
Europeo, di presenta dilanti 
un panel di Congreso con- 
duciendo e investigacion di 
impeachment di Trump. 

Abogado di Sonland, Rob- 


ert Luskin, a bisa cu su cli- 
ente tabata ‘profundamente 
decepciona’ di no tin mag 
di testigua. E denuncia di 
un whistleblower y men- 
sahe di texto publica ta pone 
Sondland como testigo po- 
tencialmente importante pa 
e acusacion cu e presidente 
republicano a purba di busca 
informacion negativo di un 


rival democrata den nomber 
di politica exterior. 

Staf di Trump ta mehorando 
nan maneho despues di dos 
siman di locual aliadonan a 
describi como un respuesta 
riba e investigacion di im- 
peachment. Un stap cu ta 
spera ta un carta na Nancy 
Pelosi rechasando e investig- 


acion, pasobra e democratan- 
an no a tene un votacion riba 
e asunto, y move pa haci tur, 
menos stop cooperacion cu 
Capitol Hill riba asuntonan 
clave di supervision. 

E strategia ta core e riesgo di 
provoca democratanan mas 
ainda den e investigacion di 
impeachment, estableciendo 
desafio hudicial y potencial 
pa legislado redacta un arti- 
culo di impeachment acusan- 
do Trump di obstrui nan in- 
vestigacion. 

Representante Adam Schiff, 
President di Comite di In- 
teligencia di Congreso, a bisa 
cu pa no tin presentacion di 
Sondland lo ta un motibo di 
obstruccion di husticia y por 
duna anticipacion di ki sorto 


di articulo por implica den 
impeachment contra Trump. 

“Locual nan a haci cu e pais 
aki ta algo cu no por a pen- 
sa. Ta un suerte cu ami ta 
presidente. Poco persona 
por maneha esaki. Di algun 
manera prospera den esey. 
No por acusa un presidente 
pa haci un gran trabou. Ta un 
fraude”, el a bisa. 

Jason Miller, kende a ta con- 
sehero principal di comuni- 
cacion di campaña di Trump 
na 2016 y kende a traha cu 
aliado externo den respuesta 
pa investigacion di Mueller, 
a bisa cu aliadonan mester ta 
haciendo un miho trabou ta 
defende e presidente. 


India ta permiti turista bay bek Kashmir 



NEW DELHI (AP) - Au- 
toridad na Kashmir, con- 
trola pa India, lo permiti 
pa turista bay bek den e 
region despues di dos luna 
di duna nan orden pa ban- 
dona, pa motibo di preo- 
cupacion pa siguridad 
memey di un accion di In- 
dia, un oficial a bisa. 

Turistanan mientrastanto no 
por experiencia un bida nor- 
mal den e area pa via cu no 
mag di uza celular of inter- 
net. Vocero di e gobierno lo- 
cal, Rohit Kansal, a bisa cu a 
tuma e decision despues di a 
revisa e situacion. Gobierno a 
duna instruccion na turista y 
peregrinonan Hindu pa ban- 
dona e luga dia 2 di augus- 


tus, tres dia prome cu India 
a retira categoria di estado y 
semi-autonomia for di e re- 
gion principalmente moslim. 

Gobierno lidera pa Hindu 
nacionalista di Prome Min- 
ister Narendra Modi tambe 
a manda miles di militar pa 
e region. A impone un fuerte 


represion di siguridad, y kita 
tur comunicacion. 

Militar di India a cera den 
prizon miles di persona anti- 
India, tambe activista pro-In- 
dia, incluyendo algun lider di 
Kashmir cu a acepta e historia 
di India su mandato riba e 
region. E movecion a resulta 


den rabia general, ya cu un 
di e revisionnan ta permiti 
cualkier persona pa cumpra 
tereno den e teritorio, algo 
cu algun di Kashmir ta teme 
cu Hindu lo cambia cultura y 
demografia di e region. 

Autoridad a alivia algun re- 
striccion, permitiendo stu- 
diantenan pa bolbe scol y 
negoshinan habri, pero Kash- 
mirinan a keda paden pa 
mustra desafio contra India. 
Nan a lansa un campaña di 
nenga di continua nan bida 
normal. Tiendanan a adopta 
orario di operacion limita, 
habriendo algun ora mainta y 
algun anochi. 

E paisahe di Kashmir, y varios 


otro luga ta atraccion turis- 
tico. Sinembargo un rebe- 
lion arma ta domina e area na 
Kashmir controla pa India for 
di 1989, unda nan ta busca un 
Kashmir uni, cual por ta bou 
gobierno Pakistani of inde- 
pendiente di ambos pais. 

Alrededor di 70.000 persona 
a fayece den e movemento 
y represion militar. India ta 
acusa Pakistan di train y arma 
rebelde, algo cu Islamabad ta 
nenga. E tension na Kashmir 
tambe a menasa pa explota un 
conflicto entre India y Paki- 
stan, despues cu New Delhi a 
impone restriccion fuerte na 
a area controla. 


Lam: Militar por interveni si manifestacion empeora 



HONG KONG (AP) - 
Lider Carrie Lam a man- 
da un advertencia cu mili- 
tar Chines por interveni 
si e lantamento grave pa 
reforma democratico, cu 
ta andando pa varios luna, 
‘bira asina malo’. Nan ta 
spera cu gobierno lo re- 
solve e problema di su 
mes. 

Lam a urgi pa stranheronan 
acepta cu 4 luna y protesta 
marca pa aumento di vio- 
lencia no ta un ‘movemento 
pacifico pa democracia’ mas. 
E1 a bisa cu constitucion di 
Hong Kong ta provee pa so- 
licita intervencion militar 
Chines, pero no por bisa bou 
cua circunstancia. 

Protesta a cuminsa na juni pa 
un proyecto di ley di extradi- 


cion cu lo permiti pa algun 
sospechoso di crimen wordo 
manda pa China continental 
pa huicio. E1 a transforma 
den un movemento anti-gu- 
bernamental mas grandi. 


E disturbio a afecta turismo y 
perhudica empresa na centro 
fmanciero global, perhudi- 
cando mas ainda e economia 
di e ciudad, ya caba luchando 


contra e efecto di e guera co- 
mercial entre Merca y China. 

Lam a invoca un ley di emer- 
gencia colonial pa asina crim- 
inalisa e uzo di mascarada na 
e manifestacion, pero a gen- 
era rabia cu violencia diario 
durante e fin di siman. Siman 
pasa, oficial di Polis a cuminsa 
tira riba manifestante ora un 
atake a cuminsa, heridando 
dos hoben kendenan tabata e 
prome victimanan. 

E aplicacion di prohibicion 
di mascarada a cuminsa di- 
asabra, y Lam a bisa cu ta 
mucho trempan pa yam’e un 
fracaso. E Hefe Regional di 
Polis, KwokYam- Yung a bisa 
cu 241 persona a keda deteni 
den ultimo 4 dia di atake con- 
tra Polis y persona cu tabatin 
otro punto di bista. 


Incluyendo 77 persona cu a 
viola e prohibicion di mas- 
carada. E prohibicion di mas- 
carada por tin castigo di un 
aña di prizon y un boet, cu 
ta bay tambe cu disturbio, cu 
por hiba na un castigo di 10 
aña. 

Critico tin miedo cu ley di 
emergencia por duna Lam 
poder pa implementa cu- 
alkier medida cu e ta haya 
necesario. Lam a bisa cu go- 
bierno ta tene evaluacion 
prome cu dicidi otro medida 
di emergencia. Tambe a com- 
promete di continua un dial- 
ogo y tuma medida pa aborda 
problema economico. Un 
discurso mester presenta dia 
16 di october ora cu reanuda 
e conseho legislativo. 

LTE PREPAID DATA BUNDLE 

Mas Balor, Mas LTE Data, Mas Social Media llimita 



500 MB 


Cumpra 

Data*123# 


Wia 

llimita* 

WhatsApp 

Facebook 

Instagram 

Snapchat 

Pinterest 

Afl. 5,- 


7 Dia 

llimita* 

WhatsApp 
Faceboofc 
Instegram 
Snapchat 
Pinterest 

Afl. 15,- 


7Dia 

llimita* 

WhatsApp 

Facebook 

Instagiam 

Snapchat 

Pinterest 

Afl. 30,- 


30Dia 

llimita* 

WhatsApp 

Facebook 

Instagram 

Snapchat 

Pintere&t 

Afl.49,- 



*Sigui u$a WhatsApp, Facebook, Instagram, Snapchat y Pinterest despues cu bo Data caba y te ora cu bo bundle caduca. 


Unoca a forma parti di “Futuro N0 ta warda” 



ORANJESTAD - Reci- Dia di informacion “Futuro do conmemora dia 28 di sep- a bin cu un dia di reflexion nos ta bay anda cu documen- 

entemente Unoca a forma NO ta warda” a wordo teni tember ultimo y proclama pa pa analisa kico por haci pa e tonan digital cu ta wordo crea 

parti di dia di informacion den cuadro di “International UNESCO. futuro di digitalisacion na na e momento aki y con nos 

“Futuro NO ta warda”. Day for Universal Access to Aruba. ta warda nan pa e futuro gen- 

Information Day” cu a wor- E meta tras di e evento aki Mas tanto riba e futuro, con eracion. 

Entrega di premio di concurso ‘Stima Bo Cacho’ 




ORANJESTAD - Diabier- 
na ultimo a tuma luga en- 
tregamento di premio na 
ganadonan di e concurso 
di pintamento ‘Stima bo 
Cacho’. Esaki tabata un 
concurso di pintamento 
hopi exitoso na unda cu 
un total di 409 pintura a 
wordo entrega y un total 
di 29 scol participante. 
Nos muchanan a mustra 
no solamente di tin tal- 
ento sino nan a demostra 
e sentimento bunita pa 
nan mascota a traves di 
pintura. 

A pesar cu tabata dificil pa 
saca e mihonan, Petit Co- 
mité, e comision encarga cu 
e Plan Nacional cu ta atende 
cu e problematica di cacho 
riba caya, cu ta esunnan cu a 
organisa e concurso di pinta- 
mento aki, a saca 12 ganado: 
Ashwary Haniff, Torunn Jiao, 
Alfonso Blanco, Jahmar Fin- 
gal, Amir Angela, Azea Stoot- 
er, Jouelle Farro, Angelina 
Almary, Serena Morrison, 
Aryana Baroud, Maria Teresa 
Rodriguez y Gerwayne Mar- 
val. 

Prome Minister Evelyn Wev- 
er-Croes a ricibi e ganadonan 


hunto cu nan mayornan 
hunto cu Minister Glenbert 
Croes, Minister Andin Bik- 
ker y Minister Rudy Lampe. 
Na e ocasion, Prome Min- 
ister a gradici Petit Comité 
pa e proyecto bunita aki pa 


conscientisa tanto muchanan 
como mayornan riba cuido di 
nos cachonan y cu e respon- 
sabilidad ta di nos tur y di 
tur cu dicidi pa tin un cacho 
como mascota. Tambe Prome 
Minister a gradici cada mu- 


cha y mayor presente. 

Muchanan a haya hunto cu 
un regalito, nan pintura poni 
den un bunita leishi pa asina 
nan tin’e como recuerdo di e 
prome concurso di pintura 


pa trece conscientisacion riba 
cuido di cacho. Wever-Croes 
a curasha e Petit Comité pa 
sigui cu proyectonan bunita 
asina pa nos muchanan. 


Masha Danki! 


Fun Miles ta celebra 15 aña na Aruba! 




ORANJESTAD - Diasa- 
bra ultimo, dia 5 di octo- 
ber Fun Miles a celebra su 
15 aniversario na Aruba 
cu un tremendo ambiente 
na Wilhelmina Restau- 
rant. Coleganan, partner 
y varios invitado a disfruta 
di entretenimentu, dife- 
rente speech y dushi cum- 
inda! Ataniro, embahador 
pa Fun Miles na Aruba, 
tambe tabata t’ey. Den un 
ambiente masha ameno 
cu presentacion di Hits 
& Fun a celebra 15 aña di 
Fun Miles! 

For di aña 2004, Fun Miles 
a bin ta recompensa Aruba. 
Miembronan den forma ma- 


sal ta cambia nan puntonan 
cu nan a spaar gratis pa com- 
pra, biahe, gasolin, mate- 
rial di construccion, come 
na restaurant y mucho mas. 
Semper Fun Miles a sobre- 
sali cu campaña y eventonan 
interesante y ta premira cu 
lo sigui crece, considerando 
e gran cantidad di partner cu 
ta afiliando na e programa. 
Ta invita pueblo di Aruba pa 
keda pendiente pa e campaña 
nobo cu lo start na Januari 
2020 . 

Un anochi yen di c fun’ 
Companianan, awendia part- 
ner leal cu tin 15 aña afilia na 
Fun Miles a wordo reconoce 
durante di e anochi festivo. 


Tambe, a regala puntonan 
instantaneo durante di e 
celebracion. Fun Miles ta 
gradici tur partner cu tabata 
tey for di 2004 y tur esunnan 
nobo cu awor a cuminsa e 
trayecto ‘fun’ ofreciendo nan 
clientenan opcionnan hopi 
cumbiniente pa spaar y cam- 
bia punto. 

E celebracion ta continua 
Fun Miles ta gradicido pa e 
sosten di su miembronan, 
partnernan, caheranan, pren- 
sa y naturalmente tur colega. 
Lo treat Aruba den trans- 
curso di henter aña, esaki den 
forma di hopi special, evento 
y promocion. Si bo no kier 
perde e Tun’ sigui nos riba 


social media, bishita fun- 
miles.net of download e App 
di Fun Miles gratis. 

Mas informacion tocante 


Fun Miles? 

Tuma contacto cu Customer 
Service na 588-9947 of bishi- 
ta funmiles.net of facebook. 
com/funmiles. 

Do it Center a organisa ‘Employee Appreciation Night’ 

pa su empleadonan 


ORANJESTAD - Den 
e mahestuoso Marriott 
Ballroom bunita decora, 
e empleadonan di Do it 
Center y SUPER Do it 
Center a celebra ‘Employ- 
ee Appreciation Night’. 
Aki e empleadonan di tur 
tres tienda a bini hunto 
p’asina celebra e bon tra- 
bounan desplega durante 
henter e aña. 

Durante e anochi aki sr. 
Kenneth y Frans Ponson a 
hiba palabra expresando nan 
gratitud y aprecio na tur em- 
pleadonan pa e labor haci du- 
rante e aña. Tambe a recorda 
con General Store a cuminsa 
cu’n par empleado y a crece 
bira loke awe nos ta yama 
Do it Center y SUPER Do it 
Center. 


E anochi a sigui cu un cel- 
ebracion special recordando e 
25 aña di bida matrimonial di 
sr. Kenneth Ponson y su dis- 
tinguido esposa sra. Claudia 
Ponson. Sigur un momento 
special cu e ser celebra con- 
huntamente cu henter famia 
di Do it Center. 

Pa completa e anochi aki, e 
banda popular di momento 
DTicious a deleita tur em- 
pleadonan y nan famia cu un 
tremendo repertorio musical. 
Tur esunnan presente a baila 
y a pasa un anochi ameno 
yena cu ambiente. Por ultimo 
Do it Center y SUPER Do it 
Center kier a gradici un bi- 
aha mas su empleadonan pa 
e tremendo trabou desplega 
durante henter aña. 




Celebra e temporada dushi di fin di anja den 

RENAISSANCE CONVENTION CENTER CU 




Renaissance Convention Center ta ofrese pa e temporoda 
dushi di fin di oño po bo celebroshon di compoñio, school of 
famia un variashon di menu po breakfost brunch, lunch & 
dinner, sin logo ofor e menu cu por wor do creo door di e 
propio cliente su gusto sea den nos ballroom, Renaissance 
Festivol Ploio of Renoissonce Islond, 




Po mas informashon contact 

Magoly na 523.6404 of Sue Ann na 523.6403. 

L. G. Smith Blvd 9, Oranjestad, Aruba 


R 

RENAISSANCE" 


ARUBA RESORT & CASINO 

AC Milan ta despedi coach Marco Giampaolo 


MILAN (AP) — AC Mi- 
lan a despedi coach Macro 
Giampaolo, haciendo su 
tempo a cargo di e club 
esun di mas cortico di cu- 
alkier manager den histo- 
ria di e club. 

A contrata Giampaolo apenas 
den juni, como reemplaso 
di Gennaro Gattuso kende 
a retira como coach di Mi- 
lan despues cu un fmal den 
di cinco luga a nifica cu e 
Rossoneri a perde di partic- 
ipa den Champions League. 


Sinembargo, Milan a perde 
cuatro di su shete partido 
cune a cargo. 

“AC Milan ta anuncia cu a re- 
tira sr. Marco Giampaolo for 
di su posicion como coach 
di e Prome Team”, e club a 
bisa den un declaracion riba 
su website. “E club ta agra- 
decido cu Marco pa e trabou 
eherci y ta dese’e tur lo miho 
pa su carera profesional.” 
Media Italiano a bisa cu ta 
spera cu Milan lo reemplas’e 
cu Stefano Pioli - kende an- 
teriormente a coach su rival 


di ciudad, Inter Milan. 

Pioli, un auto- confesa fan di 
Inter, a coach e Nerazzurri 
durante e temporada 2016- 
17, pero a ser despedi na mey 
di e campaña ey despues di a 
perde 10 di 27 partido. 

Ta e segundo cambio di 
coaching den dos dia den Se- 
rie A, despues cu Eusebio Di 
Francesco a bandona Samp- 
doria den acuerdo mutuo di- 
aluna. 

Di Francesco a reemplasa Gi- 
ampaolo den e offseason. 



Inglatera lo cana bay si nan 
scucha abuso racial 


Merca ta gana oro den team y Biles ta kibra 

record 



INGLATERA (BBC 
Sport) - Tammy Abraham 
ta bisa cu Inglatera ta cla 
pa cana bay for di campo 
si nan ricibi abuso racial 
durante nan weganan di 
cualificacion pa Euro 2020 
e siman aki. 

Inglatera lo enfrenta Re- 
publica Checo diabierna - y 
despues Bulgaria dialuna, 
den un stadion parcialmente 
cera pa motibo di compor- 
tamento racista di e fanati- 
conan na juni. “Si e pasa cu 
un di nos, e ta pasa cu nos 
tur”, Abraham a bisa. “Harry 
Kane hasta a bisa cu nos tur lo 
cana bay hunto.” 

UEFA a cera parti di stadion 
nacional di Bulgaria despues 
di comportamento racista di 
nan fanaticonan durante we- 
ganan clasificatorio pa Euro 
2020 contra Republica Checo 
y Kosovo na juni. Na augus- 
tus, e clubnan Bulgaro PFC 
Levski Sofia y PFC Lokomo- 
tiv Plovdiv a ricibi castigo di 
UEFA pa racismo durante 
weganan di Liga Europa. 


Manager di Inglatera, Gareth 
Southgate a bisa luna pasa 
cu lo papia cu e hungadonan 
prome cu e wega otro siman, 
y Abraham a bisa cu e hun- 
gadonan a dicidi di tuma e 
asunto den nan propio man. 
E protocol di tres stap di 
UEFA ta termina cu e oficial- 
nan bandonando un partido 
si anuncionan den e stadion 
no ta stop e problema. 

Uefa’s three-step protocol 
for racial abuse ends with 
the officials abandoning a 
match if announcements in- 
side a stadium do not stop the 
problem. 

Defensa di Aston Villa, Ty- 
rone Mings a bisa cu ta ‘de- 
cepcionante’ pa mester com- 
bati racismo den futbol na 
2019, pero a bisa cu Inglatera 
ainda tin caminda pa bay na 
cas. E victoria di Villa 5-1 
contra Norwich den week- 
end a sigui cu e club bisando 
nan ta ‘desgusta y decepcio- 
na’ pa video di fanaticonan 
cantando un cantica racista 
referenciando dos hunga- 
donan di prome team. 


STUTTGART, Alemania 
(AP) — Simone Biles a 
kibra record, ganando su 
di 21 medaya den campe- 
onato mundial di gimna- 
sia ayera, mientras Merca 
a retene su titulo general 
den team femenino. 

Tabata e di 15 oro den Biles 
su carera, y a kibra un empate 
cu gimnasta Ruso, Svetlana 
Khorkina pa e mayor canti- 
dad di medaya en general pa 
un muhe den campeonato 
mundial. Awo e falta dos pa 
empata Vitaly Scherbo su 
record historico di 23 entre 
homber y muhe. 

Team Mericano a anota 
172.330 punto pa vence Rusia 
na di dos luga pa un margen 
di 5.801 punto, y asina gana 
su di shete titulo consecutivo 
como team na un campe- 


onato mundial of Olimpiada. 
E premio pa gana ta un me- 
daya cu bateria, cu ta cende 
luz ora e detecta movimento. 
Biles tabatin e miho score 
individual den vault, balance 
beam, y floor. 

Un caida pa Sunisa Lee riba 
balance beam den su debut 
di campeonato mundial, y un 
rutina cu fayo di Grace Mc- 
Callum riba uneve bars a laga 
Merca cu cosnan pa mehora, 
maske ambos tabata fuerte 
riba otro aparatus. 

Rusia a bira e prome team 
pa yega menos cu seis punto 
cerca di Merca desde China 
na e campeonato mundial di 
2015, algo cual a cay agrada- 
bel cerca e gimnasta Ruso, 
Angelina Melnikova. 

Italia a caba su espera di 69 
aña pa un medaya di team 


femenino cu brons, mientras 
China no a logra subi e po- 
dium pa prome biaha desde e 
campeonato mundial di 2003. 
China a keda na di cuatro 
luga despues di un dia dificil 
pa Liu Tingting, kende a cay 
dos biaha den uneven bars y 
atrobe riba balance beam. 

Un caida riba e beam di e ul- 
timo gimnasta di Italia, Elisa 
Iorio, a haci un fmal tenso, 
pero el a recupera pa anota 
suficiente pa vence China cu 
0.536 punto. Un recupera- 
cion enorme pa Italia, cu a 
cualifica den ultimo luga pa 
e final. 

“E meta pa awe tabata djis pa 
haci miho cu den cualifica- 
cion, y con e bay, e ta bay”, 
gimnasta Italiano, Giorgia 
Villa, a declara. 

OR BE ONE OF OVER 25 PUYERS10 SHARE BONUS S10T DOLLARS, CASH & GAS VOUCHERS 

For Every 10 points, player will ceceive 1 ticket. Accumulation of tickets starts on October 1,2019 

Federer, Medvedev ta alcansa di 3 ronda, Murray fuera di Shanghai 


SHANGHAI (AP) — Rog- 
er Federer no a enfrenta 
un punto di break mien- 
tras el a gana su partido 
di apertura na Shanghai 
Masters ayera, venciendo 
Albert Ramos-Vinolas 6-2, 
7-6 (5). 

#2 Seed, Federer, kende ta 
purbando di gana su di tres 
titulo di Shanghai Masters, 
a domina e prome set pero a 
haya dificultad den e di dos. 
Federer a enfrenta dificultad 
den kibra e empate, cayedno 
atras 1-4, pero eventualmente 
a logra iguala. E1 a gana su 
unico punto di partido ora 
el a ehecuta un volley cross- 
court. 

E ultimo biaha cu el a en- 
frenta Ramos-Vinales tabata 
den Shanghai Masters 2015, 
unda e Spaño a shock Feder- 
er bayendo cu e encuentro di 
tres set, y Federer a admiti cu 
e tabatin e partido di segundo 


ronda aki den su mente ayera. 
The last time the two faced 
each other was in the 2015 
Shanghai Masters, where the 
Spaniard shocked Federer by 
taking the three-set encoun- 
ter, and Federer admitted he 
had that second-round match 
on his mind on Tuesday. “Tur 
ora”, el a bisa, contestando si 
el a pensa riba dje. “En ber- 
dad, si, mi tabata pensando 


riba dje. A mira e highlights. 
A corda con el a sinti. Mi ta- 
batin mi chens, mi a gana 
hopi mas punto e biaha ey 
cu locual mi a perde, pues mi 
mester a gana e partido ey.” 
Andy Murray a sirbi pa su 
partido den segundo ronda 
contra #10 seed, Fabio Fog- 
nini dos biaha den e di tres set 
- den wega 10 y 12 - pero a 
termina ta perde 7-6 (4), 2-6, 


7-6 (2) den un partido cu a 
dura mas cu tres ora. “Mi ta 
hopi decepciona aworaki”, 
Murray a bisa. “Tin hopi cos 
cu mi mester mehora, y mi 
por miho. Mi lo bay y traha 
riba e cosnan aki.” 

Similar na Federer, #3 seed 
Daniil Medvedev di Rusia 
nunca a ofrece su oponente, e 
Britanico, Cameron Norrie, 
un oportunidad di punto di 


break ora a sigura un victoria 
6-3, 6-1 den segundo ronda 
den 54 minuut. “Mi ta hopi 
contento. Mi a logra caba den 
menos di un ora”, el a bisa. 

Medvedev a alcansa e fmal 
di e ultimo cinco torneo den 
cual el a hunga, incluyendo su 
prome fmal di Grand Slam, 
cual a yega den US Open. 


Relaciona cu China, NBA ta bisa liber expresion ta keda vital 


TOKIO (AP) — Comisio- 
nado di NBA, Adam Sil- 
ver, a bisa cu e liga no ta 
disculpando pa e Tweet di 
manager general di Hous- 
ton Rockets, Daryl Morey, 
mustrando sosten pa man- 
ifestantenan anti- gobi- 
erno na Hong Kong, hasta 
despues cu transmision 
estatal Chines a cancela 
plan pa mustra un par di 
wega di pre-temporada 
den e pais den siman. 

Silver, papiando ayera na un 
conferencia di prensa na To- 
kyo, a insisti cu Morey tin 
derecho di libertad di expre- 
sion. “Mi ta compronde cu 
tin consecuencia pa libertad 
di expresion y nos mester 
biba cu esey.” 

Entre e consecuencianan: 
CCTV a bisa cu no lo trans- 
miti e weganan entre LA Lak- 


ers y Brooklyn Nets, kende lo 
hunga diahuebs na Shanghai 
y diasabra na Shenzhen. Bas- 
ketball ta popular na China y 
ambos team - principalmente 
pa LeBron James den Lakers 
y co-fundado di Alibaba awo 
adueñando di Nets - casi 
sigur lo ta un evento enorme 
riba television. 

CCTV a bisa cu ta opone e 
declaracion di sosten di Sil- 
ver pa Morey, y cu ta kere cu 
cualkier declaracion cu ta reta 
soberania nacional y stabili- 
dad social no ta cay bou lib- 
ertad di expresion. Tambe cu 
ta revisando tur cooperacion 
y intercambio relaciona cu 
NBA. 

NBA no ta e prome corpora- 
cion mayor pa deal cu critica 
Chines tocante diferencianan 
politico. Mercedes-Benz, 
Delta Airlines, Marriott, Zara 
y otronan tambe a haya con- 


flicto cu China den añanan 
recien. 

Silver ta bayendo Shanghai 
awe y a bisa cu e ta spera di 
por reuni cu oficialnan y al- 
gun partner di negoshi di e 
liga eynan, den un esfuerso 
pa yega na otro. E1 a bisa cu 
NBA no a spera CCTV pa 
cancela plan pa transmiti e 
weganan Lakers-Nets. 

E problema entre China y 
NBA a cuminsa fin di siman 
pasa ora Morey a tweet un 
imagen -awo elimina - cu 
tabata lesa: “Lucha pa Lib- 
ertad. Para cu Hong Kong”, 
den referencia na lunanan di 
manifestacion pro-democra- 
cia. 

Rapidamente a cuminsa es- 
fuersonan pa mitiga e impac- 
to; doño di Rockets, Tilman 
Lertitta a bisa cu Morey no 
ta papia pa e Rockets, y Mo- 
rey a subi Twitter atrobe pa 


clarifica su nificacion. Pero 
ya e daño tabata haci: sikiera 
un compania di producto de- 
portivo a bisa cu no lo coop- 
era cu Rockets. Tencent a bisa 
cu no lo mustra weganan di 
Rockets, y un website di no- 
ticia deportivo na China a 
bisa cu no lo reporta tocante 
e team. 

Y mas complica ta cu e bas- 
ketbolista mas conoci di 
China ta miembro di Hall of 


Lame, Yao Ming, kende a pasa 
su carera di NBA cu Rockets. 
Yao awo ta presidente di Aso- 
ciacion di Basketball Chines, 
cual a bisa ta suspendiendo su 
relacion cu Rockets como re- 
spuesta na Morey. 
Sinembargo, Silver a bisa cu 
‘esunnan cu ta cuestiona nos 
motibo’ mester sa cu e posi- 
cion di NBA ta mas cu djis 
negoshi. 

Clubnan Division Honor a ricibi tayer di structura di AVB 



ORANJESTAD 
Arubaanse Voetbal Bond 
(AVB) a tene un tayer p’e 
clubnan di division honor 
riba e cambionan cu ta 
aplicando. AVB ta den un 
proceso y ta conta cu sos- 
ten di Gregory Engelbre- 
cht, Sport manager Con- 
sulting, pa promove mas 
profesionalismo, miho 
organisacion den e famia 
di futbol di Aruba. E idea 
aki a cuminsa 2 aña pasa, 
pero ful e proceso di haya 
aprobacion cu structura 
di FIFA, a tarda un poco. 

A cuminsa cu e di 2 parti di 
esaki y den e dianan aki Greg- 
ory Engelbrecht a delibera 
cu stakeholders di AVB. E1 
a cuminsa sinta prome cu e 
bestuur di AVB, cu e staf di 
AVB y despues cu clubnan di 
Division Honor. Tambe e lo 
reuni cu Division 1 y otronan 
pa asina tur hende y grupo di 
AVB por ta riba e mesun liña 
di structura. A forma un kad- 
er pa tur tin e mesun com- 
prendemento y e obhetivo 
ta pa tur grupo compronde 
nan rol y e contexto di struc- 
tura di AVB. Esey lo yuda e 
eficiencia di comunicacion, 
pero tambe e tipo enfoke cu 
nan tin pa loke ta nan rol si ta 


di miembro di bestuur. 

Tur esaki ta loke ta spera di 
nan, kico nan tin cu aporta, 
segun Gregory Engelbrecht. 
Si ta un club esey ta e con- 
texto cu ta spera di bo, pa nan 
por haci nan trabou y sigui 
enfoca riba loke nan mester 
p’e organisacion ta mas efi- 
ciente y cuminsa traha na un 
forma mas profesional. 

Tambe e ta yudando cu e fun- 
cionnan den AVB pa por atrae 
personanan cualifica pa e tra- 
bou, pasobra aworaki falta. 

E feedback cu Gregory En- 
gelbrecht a ricibi den e 
prome parti di presentacion 
tabata bon, hopi pregunta a 
bin dilanti. Por a mira cu hopi 


cos tabata prikkel, un tiki mas 
operacional y mester saca nan 
un tiki mas afo y haci esaki 
mas strategico. Esaki ta pa 
nan ta un tiki mas riba nivel 
cu AVB ta pensa prome cu 
bay e siguiente stap di opera- 
cional. 

Na fmal di dia lo traha un 
rapport kico tur ta e cosnan 
mas importante cu e clubnan 
ta haya. Esaki ta e prome stap. 
E idea ta pa yuda e clubnan 
desaroya y yega mas leu, pa- 
sobra tur kier ta e miho, fun- 
ciona miho y tin facilidadnan 
pa ofrece hungadonan. 

Hopi club tin hende nobo, 
pero tin pensamento anticua 
y tin cierto manera di traha. 
Tin manera pa cambi’e y 


AVB sa di dje, pero e ta un 
proceso cu ta bay poco poco. 
Discusion ta hopi impor- 
tante, comparacion di ide- 
anan, mustra otro kico ta haci 
y ora ta haya e pensamento 
cu si esey por mi tambe por. 
Na fmal e opcion ta keda na 
e clubnan mes, FIFA ta pone 
par di rekisito y ta pone bo 


pensa riba e direccionnan. 
AVB mester cumpli cune y 
e clubnan mester cumpli pa 
keda fit den e direccion ey. 
Tin cierto reglanan cu AVB 
tambe mester sigui. Na fmal 
e responsabilidad di e direcci- 
on cu AVB ta bay ta parti di e 
responsabilidad di e clubnan. 




Cuatro medaya pa Aruba den ‘Curaçao Open 2019’ 



ORANJESTAD - Cu hopi 
placer, e directiva di Aru- 
ba Karate Bond ta ricibi 
e seleccion di karate na 
Aruba bek. Ta trata aki 
di Janilaine Bello, Trin- 
ity Meza Orellana y Ale- 
jandro Gonzalez Lujan, 
kende a yega contento 
for di ruman isla Corsou 
despues cu nan a partici- 
pa na e campeonato yama 
‘Curaçao Open 2019’. E 
campeonato aki tabata 
uno di hopi accion, unda 
un total di 10 pais a par- 
ticipa, entre otro Bonei- 
ro, Argentina, Martinique 
y Trinidad. 

E seleccion a wordo acom- 
paña pa nan coach Alberto 
Gonzalez Lujan, kende ta 
satisfecho cu e resultado di 4 
medaya total. Janilaine Bello 
a fmalisa cu 1 medaya di pla- 
ta den categoria 'kata’ (com- 
bate imaginario tecnico). 
Tambe el a gana 1 medaya di 
brons den categoria ‘kumite’ 
(pelea/bringamento). Trinity 
Meza Orellana a fmalisa cu 
1 medaya di brons den cat- 
egoria di ‘kata’. Compañero 
Alejandro Gonzalez Lujan a 
fmalisa cu 1 medaya di plata 


den categoria ‘kata’. 

E ekipo di coach, ‘sensei’ Al- 
berto Gonzalez Lujan y ‘sen- 
sei’ Luis Escalona, ta sigui 
traha duro cu e seleccion pa 
hiba nan pa e siguiente reto. 
Aruba Karate Bond ta gradici 
na prome luga ‘sensei’ Wil- 
liam Millerson di Corsou 


pa e invitacion y na segundo 
luga tur instructor, tur may- 
or, tur boluntario y special- 
mente Stichting Sportsubsi- 
die Aruba, Fundacion Lotto 
pa Deporte, Comite Olim- 
pico Aruba y A1 Performance 
Training pa nan sosten pa ka- 
rate di Aruba. 

‘Nunca partido AVP a goberna pa saca probecho 
politico door di persecusion’ 


ORANJESTAD - Duran- 
te conferencia di prensa 
diamars mainta fraccion 
di AVP, Lider di partido a 
subraya e posicion nobo 
cu e partido lo tuma di 
awo en adelante. Ex-min- 
ister di Husticia, Arthur 
Dowers no por reconoce 
cierto desaroyonan pas- 
ando pa cu e situacion/ 
posicion cu Ministerio 
Publico ta tuma. 

Di su banda Arthur Dowers 
ta bisa cu durante Gober- 
nacion di AVP tur locual ta 
tumando luga, no lo sosode, 
mucho menos cu lo tin Par- 
lamentarionan cu lo influen- 
cia Ministerio Publico di e 
forma cu ta tumando luga na 
e momentonan aki. 

Caso di Lotto pa Deporte 
ta un caso, unda cu tabatin 
corupcion caminda a haci de- 
nuncia na Polis pero e caso a 
keda kita y transferi pa land- 
srecherche y cu despues a cay 
na awa. Informacion cu PG a 
duna Dowers specificamente 
riba e caso di fraude aki, ta in- 
dica cu mester a trata e caso 
di forma diferente pero pa 
falta di un bon investigacion/ 
forma corecto pa atende cu 
e caso, cu a lag’e cay na awa. 
Un persona a scapa di corup- 


cion hopi bisto y esaki di- 
rectamente door di interven- 
cion di Ministerio Publico. 
Esaki ta un realidad cu a keda 
treci na dje como Minister di 
Husticia. 

Varios tabata e parlamentari- 
onan cu a mustra nan preo- 
cupacion riba e caso specifico 
di Lotto, cu den prensa a co- 
munica diferente opinion, 
pero nunca a bay sinta na 
mesa, tene reunion simannan 
largo, traha proces verbaal 
hunto cu Ministerio Publico, 
tene conferencia dilanti Min- 
isterio Publico pasobra sim- 
plemente Partido AVP nunca 
a kere cu mester mete politi- 
camente den husticia. 

Prioridad di Gobierno di AVP 
semper tabata e bienestar di e 
Pueblo manera lider di Parti- 
do Mike Eman a menciona y 
no pa saca probecho politico 
for di investigacion mucho 
menos pa bay influencia di- 
rectamente pa persigui of 
investiga contrincantenan 
politicamente mirando cu 
Ministerio Publico tin e in- 
struccion ey pa hacie riba su 
mes. 

Lamentablemente por pres- 
encia awe con e caso a bin 
dilanti y ta bisa cu ‘mogeli- 


Melvin Tromp di AVP 

Un aña pasa a pidi Rocco 


ORANJESTAD - Cu gran 
asombro miembro di par- 
tido AVP, Melvin Tromp, 
a tuma nota di declara- 
cionnan haci pa lider di 
fraccion di MEP den Par- 
lamento, Rocco Tjon, riba 
e investigacion di caso 
Avestrus, cual caso ta tu- 
mando luga riba peticion 
di Tjon y Endy Croes. 

“E dos parlamentarionan aki, 
na luna di februari di 2018 a 
entrega un peticion na Min- 
isterio Publico pa haci un 
investigacion relaciona cu 
otorgamento di terenonan di 
gobierno y awor ta bin dilanti 



pa haci como si fuera nan no 
tin arte ni parte den e proceso 
aki. 

Na prome luga ta bon pa mi 
mustra cu e dos personanan 
aki, tur dos tabatin decision- 
nan di Corte contra nan per- 
sona. Uno pa malversacion di 
fondonan di Fundacion Lotto 
pa Deporte, caminda Endy 
Croes a ricibi su retiro for di 
e puesto di director di e fun- 
dacion aki. 

Rocco Tjon tambe tin un 
pasado scur, caminda su pro- 
pio yiu muhe a haya prob- 
lema cu su persona y caminda 
mi persona a haci un peticion 
un aña pasa, pa como miem- 
bro di Parlamento, e publica 
e decision di Corte den e caso 
den cual su yiu muhe ta en- 
volvi. E luna aki ta cumpli 
un aña, pero ainda Rocco no 
tin e curashi pa bin dilanti y 
splica pueblo kico a pasa den 
e caso aki y dicon el a haya un 
decision di Corte contra di su 



jk’ por tin un strafbare feit, 
bisando e ora cu no a constata 
ainda un strafbare feit pero ta 
awo ta bay mira si tin, mien- 
tras ta bay na uza medionan 
hopi fuerte cu violacionnan 
flagrante (cubri pa ley) riba 
derechonan fundamental 
di hende. Cu impacto hopi 
grandi riba hende pa despues 
di dos aña bin afo y bisa cu ya 
no a haya nada! 

Refereniendo na e caso di 
Marko Espinoza, Dowers ta 
comenta cu el a tuma nota di 
e proces verbaal cu despues 


di dos aña a entrega na Espi- 
noza, captando su atencion 
cu algun punto. Declaracion 
duna tabata indica cu e perso- 
na cu nan a interoga a declara 
di tabata trahando ilegal riba 
nos isla y cu su persona no ta- 
bata compronde mucho bon 
e idioma papiamento. Cues- 
tionando asina su declara- 
cion si acaso e persona aki lo 
a compronde locual e por/of 
no por a scucha pa asina pre- 
sente den un forma corecto, a 
habri hopi duda caba. 

Bayendo bek riba e caso di 


Marko, e declaracion cu e 
persona a duna claramente 
a indica cu e tabata ilegal y 
trahando pa un persona yega 
na e Minister di forma ilegal, 
tur esaki den e proces verbaal. 
Mientras no ta mira niun ca- 
minda cu a bay over na haci 
investigacion riba e hecho 
aki. Tema primordial cual 
tabata ilegalidad y menasa 
grandi riba nos isla e tempo 
ey. Captando asina Dowers 
mes su atencion cu no ta un 
Fiscal, pues un Fiscal lo mes- 
ter por a capta esaki tambe. 


Tjon pa claridad den sentencia di Corte 


persona, caminda hasta e no 
tin mag di tin contacto mas 
cu su yiu. 

Ora cu scucha Rocco ta haci 
invitacion na un miembro di 
fraccion di AVP pa un debate 
riba e caso aki, lo tabata na su 
luga pa e haci un peticion pa 
un debate di su propio miem- 
bronan di fraccion di MEP, 
caminda entre otro, tin uno 
cu recientemente a wordo 
huramenta como miembro di 
parlamento, pero a maltrata 
su propio yiu muhe den dife- 
rencia di opinion, cual caso ta 
bon conoci riba Facebook. 

No solamente esey, pero 
Rocco Tjon por pidi un de- 
bate cu Prome Minister y lid- 
er di su partido MEF! Evelyn 
Wever-Croes, pa papia di con 
su persona y tur miembro di 
e fraccionnan cu ta sostene 
gobierno, ta wordo manipula 
y ridiculisa di e forma con 
gobierno ta haciendo esaki. 
Un ley di LAFT cu awor pa 


colmo Rocco Tjon, kende a 
traha e amienda pa cambio 
di e ley aki caminda CFT no 
mester duna cuenta mas na 
Conseho di Minister di Re- 
ino pero na Parlamento, tin 
cu bay scheur y benta afo, ya 
cu Hulanda ta exigi pa e ley 
original wordo aproba mane- 
ra cu e tabata inicialmente. 

Un humiyacion di prome or- 
den y caminda ta mustra caba 
e falta di caracter y falta di 
principio di un lider di frac- 
cion cu ta tolera e wordo trata 
di e forma aki, pa despues bin 
hunga interesante cu cosnan 
politico cu nan mes ta fabrica 
of kier mira sosode. 

Gabinete Wever-Croes con- 
stantemente ta fayando cu 
CFT y cu Hulanda cu pal- 
abracionnan haci ya pa dos 
aña caba, pero ningun mo- 
mento por a mira lider di 
fraccion di MEP, pidi un 
debate den parlamento pa 
atende cu e situacion aki cu ta 


perhudicando henter e pais. 
Awor manera un set di mari- 
onetanan sin escrupulo, ta 
sinta mira con un minis- 
ter kier bulldoze un cambio 
di ley di Serlimar pa asina 
complace c’un amigo di par- 
tido di e minister cu na mes 
momento ta pone na peliger 
centenares di trabou di tata 
y mama di famianan aki na 
Aruba. 

Pueblo ya no ta conta pa gabi- 
nete Wever-Croes y esunnan 
cu ta representantenan di 
pueblo den Parlamento, tam- 
poco pa sirbi interes di pueb- 
lo pero claramente ta interes 
di e minister ta bin na prome 
luga. 

Awor kier hunga intere- 
sante, ta pidi un debate riba 
un asunto cu e mes a pro- 
move y kier a mira mientras 
cu tin asina hopi cos pasando 
den e propio seno di partido, 
cu sigur no ta nada bon of 
aceptabel pa pueblo,” Melvin 
Tromp di AVP a trece dilanti. 













DIARANSON 9 OCTOBER 


A22 |BISTA POLITICO 


6 N D1A 


Parlamentario Luigi Bergen (MEP): 

‘Mike Eman kier atacha imparcialidad di OM den caso Avestruz’ 



ORANJESTAD - Cu hopi 
asombro mi por a tuma 
nota di Mike Eman, den 
conferencia di prensa di 
AVP di 8 october 2019, ca- 
minda e ta instiga contra 
e investigacion penal di 
Ministerio Publico den e 
caso Avestruz’ contra en- 
tre otro ex-minister di In- 
frastructura, AVP-ista sr. 
Oslin ‘Benny’ Sevinger y 
doño di Canal 90. 

E caso yama Avestruz’ ta 
‘tuma luga den cuadro di un 
investigacion penal di Land- 
srecherche na posibel deli- 
tonan di corupcion y otro 
hechonan castigabel posible- 
mente cometi relaciona cu 
otorgamento di terenonan di 
gobierno’ (fuente: relato di 
prensa di Openbare Minis- 
terie Aruba di 27 di septem- 
ber 2019). Aparentemente tin 
cinco acusacion den e caso 
Avestruz’ cu ta (1) falsifica- 
cion, (2) estafa, (3) labamento 
di placa, (4) mal uzo di poder 


den funcion y (5) soborno. 

Den historia di Pais Aruba ta 
partido AVP tabatin dos lid- 
er, esta Henny Eman y Tico 
Croes, cu a wordo investiga 
penalmente despues di un 
gobernacion y tin dos ex- 
minister, esta Tico Croes (ex- 
minister di Finanzas) y Paul 
Croes (ex-minister di Labor) 
cu tin un condena penal. 
Mester ta hopi cla cu e ex- 
minister Paul Croes (caso 
Tbis’) cu tin un condena 
penal di cinco aña a wordo 
investiga y sentencia bao di 
gobernacion di Mike Eman 
como Prome Minister e 
tempo ey. Awor tin un otro 
investigacion penal (caso 
Avestruz’) cu a cuminsa bao 
gobernacion di Mike Eman 
como Prome Minister. 

E fenomeno aki, di investiga 
un minister den funcion bao 
di un gabinete Eman no ta 
nada nobo. Den e prome go- 
bierno di Pais Aruba (1986- 


1988), ex-Prome Minister 
Henny Eman a laga investiga 
penalmente su Minister di 
Economia. 

Awo Mike Eman kier caba cu 
integridad y imparcialidad di 
Ministerio Publico pasobra 
atrobe bao di su gobernacion 
corupcion a tuma luga. 

Tin dos posibel teoria: (1) 
Mike tabata na altura masha 
bon di e corupcion cu a tuma 
luga den su gabinete y a per- 
miti esaki y/of (2) Mike tam- 
be ta parti di e corupcion cu a 
tuma luga den su gabinete y 
ta laga otro integrante carga e 
culpabilidad. 

Ta obvio cu e unico intencion 
di Mike Eman ta pa atacha 
imparcialidad di Ministerio 
Publico y para e investigacion 
contra entre otro ex-minister 
di su gabinete y doño di Ca- 
nal 90 den caso Avestruz’. 


Parlamentario Edgard Vrolijk (MEP): 

‘Grupo di amigonan den AVP a enrikece mientras pueblo ta sali perdi’ 


ORANJESTAD - Na mo- 
mento aki pais Aruba ta 
pasando no aki so, pero 
internacionalmente hopi 
berguensa pa motibo di 
AVP. Un partido politico 
cu a demostra di ta par- 
ce mas un organisacion 
criminal cu un partido 
politico. Unda cu a duna 
muestra con ta percura 
pa un grupo di amigonan 
a enrikece nan mes mien- 
tras pueblo ta esun cu ta 
sali perdi. 

Na fmal di dia esunnan cu ta 
pasando berguensa y tambe 
tin di paga e mega debenan 
crea ta e ciudadanonan ken- 
denan tin di paga cu orguyo 
pa motibo di un lider ire- 
sponsabel. Tur e casonan di 
corupcion rond di AVP su 
ministernan, falsificacion di 
documentonan, labamento 
di placa, estafa, mal uzo di 
funcion ta muestra cu Mike 
Eman lo mester ser considera 
e lider di e banda aki di AVP, 
den bista di su funcion como 
lider di AVP cu ta na altura di 
tur cos y a permiti esakinan 
sosode. 

Gabinete Mike Eman 1 y 2 
y casonan coruptivo 

Ex minister Paul Croes tabata 
e prome caso bao di Gabi- 
nete Eman 1 y 2, unda cu e 
minister aki a ser condena 


na 4 aña di prizon pa entre 
otro mal uso di su funcion, 
soborno, labamento di placa. 
Awo nos ta den bista cu un 
biaha mas un ex minister di 
Gabinete Mike Eman 1 y 2 ta 
den luz negativo cu ta Benny 
Sevinger cu tambe Ministe- 
rio Publico a haci entrada na 
Aruba den diferente luga y 
tambe na Corsou den e caso 
aki. Un biaha mas un min- 
ister ta haci su mes obhetivo 
di un investigacion penal a 
base di falsificacion di docu- 
mento, soborno, labamento 
di placa y mal uzo di su fun- 
cion, treciendo cara di pueblo 
na berguensa un biaha mas. 

Mas casonan di ex minis- 
ternan 

Recientemente pueblo ta- 
bata testigo di e mesun mo- 
dus operandi di mal uzo di 
funcion ora cu Richard Ar- 
ends - despues di a pluma 
nos NV’snan cu su compa- 
nia Horizon Consultancy - 
a haya ta bon pa e hunto cu 
Mike de Meza traha un bon 
contracto y ningun hende na 
Aruba tabata sa. Pues no ta- 
batin un solicitud habri pa e 
puesto di director fmanciero 
di RDA. Un contracto lucra- 
tivo di 22.375 florin pa luna, 
mas 3000 florin na januari pa 
bashi premie y 3000 na no- 
vember, 1050 florin pa luna 
na telefon y costo di repre- 


sentacion, un auto na balor di 
80.000 florin, seguro di bida 
di 750.000 florin pero sigur 
un clausula di 2.6 miyon si 
cualkier gobierno termina su 
contracto di trabao. Ta danki 
na ciudadano cu tin Aruba na 
pecho cu esaki a sali na clari- 
dad y a forsa Richard Arends 
tuma su retiro boluntario y 
cu a scapa pueblo 2.6 miyon 
florin. Mike de Meza den e 
caso aki ta coresponsabel y ta 
e mesun figura aki tambe ta 
esun cu a autorisa tur biahe di 
Robert Candelaria pa Aruba y 
tambe a otorga Candelaria un 
dushi contracto di casi 8.000 
florin pa luna pa bay riba lista 
di AVR Tambe a percura pa 
nombr’e como director di 
Scheepvaart. Ainda falta mas 
berguensa den caso di RDA 
pa sali na cla cu lo pone nos 
pueblo un biaha mas den luz 
negativo di corupcion. 

AVP nunca mas 

Hopi reaccion nos a ricibi 
di pueblo y cu sigur ta harta 
di AVR Den pasaso ya caba 
e partido AVP tabata hinca 
den asuntonan di corupcion 
y den negoshi cu mafiosonan 
Italiano cu a haci cu pa 15 aña 
Aruba a paga garantia duna 
pa construccion di hotelnan 
(Beta, Ramada y Plantation) 
pero nunca a traha esakinan y 
tambe e famoso Racetrack. Y 
pa no lubida Fondo Desaroyo 


Nobo San Nicolas. Y awo un 
biaha mas cu pueblo a duna 
nan un chens nan a bin mas 
golos cu nunca pa placa di 
pueblo. Y p’esey a yega ora 
cu pueblo manera hopi cu a 
sostene nan den bon y den 
malo a bisa: Nunca mas cu 


AVP! Y sigur pregunta na 
abo como hoben bon educa 
na cas y tambe bon prepara 
lo sigui sostene corupcion? 
Abo cu ainda ta riba lista di 
AVP, bo tambe ta aproba tur e 
bagamunderianan aki? 

Na ONU Wever-Croes a ofrece Aruba como 
‘testing ground-hub-laboratorium’? 



ORANJESTAD - PPA 
ta desea di bin bek riba 
e bishita di nos Prome 
Ministro Evelyn Wever- 
Croes na Nacionnan Uni 
algun siman atras durante 
cual biahe di trabou e lo a 
asisti na un cantidad di re- 
union cu diferente topico. 
Sinembargo den prensa 
internacional PPA ta nota 
cu e topico cu a ricibi mas 
cobertura tabata e topico 
di ‘Climate Change & ris- 
ings sea levels’, cu tur res- 
pet pa tur otro topico cu a 
wordo trata na Nacionnan 
Uni. 

Manera nos a declara, bek na 
Aruba Wever-Croes casi no a 
referi na ‘Climate Change y 
rising sea levels’. PPA a tuma 
nota cu durante e bishita aki 
Wever-Croes tabatin un en- 
trevista cu un canal di Tele- 
vision Mericano, Business 
News Channel. Esunnan 
haciendo e entrevista a inicia 
pa declara cu nan tin cu nan 
Prome Ministro di e pais/Isla 
di Aruba cu ta pone Aruba 
disponibel como un experi- 
mental ‘Hub; for sustainable 
solutions in the wake of ca- 
tastrophe’. A inicia cu e pre- 
gunta na Prome Ministro: 
‘What are those solutions you 
are working on?’ 

Cu tur respet, PPA no ta haya 
cu Wever-Croes a contesta 
e pregunta cu e asina yama 
‘sustainable solutions in the 
wake of catastrophic events’. 

Wever-Croes a referi cu ‘we 
are working on our ener- 
gy policy to reduce carbon 
emissions’ locual no tabata e 
pregunta. E pregunta tabata 
dirigi den cuadro di su in- 
troduccion, esta cu ‘the small 
island of Aruba is willing 
to be an experimental Hub 
in the wake of catastrophic 
events’... What are those so- 
lutions? Sea cu tin compania 
di exterior implementando 
cierto solucion na Aruba 
caba of no y si ta si, kico e 
solucionnan aki ta(?) ....no 
a wordo contesta. Ki tempo 
gab. Wever-Croes a laga co- 
munidad Internacional sa cu 
pueblo di Aruba por bira un 
‘testing ground-HUB-Labo- 
ratorium pa nan? 

PPA tin algun pregunta aki na 
Wever-Croes: 

Desde ki tempo Aruba ta un 
‘testing ground-Hub-labo- 
ratorium’ pa tecnologia di 
compania internacional ? 
Kico ta e ‘energy policy’ cu 


despues di 2 aña di tempo 
aparentemente no a keda cla 
ainda ? 

Con pueblo tin di mira e 
contesta di Wever-Croes y 
nos ta cita ‘we are working 
on our energy policies to re- 
duce carbon emissions’ den 
contexto di un apertura di un 
upgrader, cu si habri lo laga 
alrededor di 6 bes mas sushi 
atras, cu un refmeria PPA ta 
referi principalmente na ‘pet- 
coke y sulphur’? 

Rising Sea Levels: 

A wordo puntra na Prome 
Ministro kiko ta e efecto di 
‘climate change y Rising Sea 
levels’ riba nos isla? 

Prome Ministro a contesta 
cu nos ta pafo di e ‘hurricane 
belt’, pero pa locual ta rising 
sea levels nos ta cita/it’s not 
impacting yet but we are see- 
ing it happening’. Despues 
di esaki tabata evidente cu 
nos Prome Ministro a purba 
cambia e esencia di e entrev- 
ista, referiendo na p.e. integ- 
ridad y bon gobernacion. 

Esun cu ta entrevista a bin bek 
riba ‘Climate Change y rising 
sea waters’, puntrando: What 
tangible steps can be taken 
to lessen the effect of cli- 
mate change ? Wever-Croes 
a contesta cu den e reunion 
di Nacionnan Uni e peticion 
‘appeal’ ta pa cada pais inven- 
terisa kico nan por haci. Nos 
Prome Ministro a splica cu 
nos impacto como isla chiki- 
to ta sumamente poco y aki 
Wever-Croes a bolbe ofrece 
Aruba como HUB etc; PPA 
ta cita We offer ourselves as 
a LAB-hub or testingground’ 
to other countries to ‘test’ 
their technologies in Aruba 
see how it can work & than 
help the World’. 

E maneho aki a wordo dis- 
cuti den un reunion publico 
di Parlamento, unda a eval- 
ua e posibel risico cu sea un 
Lab-Hub of testing ground 
por trece cune pa pueblo di 
Aruba? 

Ki sorto di tecnologia y ki 
sorto di prueba lo wordo per- 
miti riba nos isla? 

Na fmal a bolbe bin bek riba 
e topico di Climate Change: 
‘How do you convince the 
residents of your country to 
be ‘climate conscious’? Wev- 
er-Croes a contesta esaki cu e 
palabranan Awareness Cam- 
paigns’! 

Tambe el a splica cu nos 
hubentud ta hopi consciente 
(aware) pero cu awo mester 


bay haci e demas parti di nos 
poblacion consciente. 

PPA kier a haci e siguiente 
pregunta na nos respetabel 
Ministro Presidente: 

Por splica nos pueblo ki tem- 
po a organisa ‘awareness cam- 
paigns’ pa henter nos pueblo 
por wordo conscientisa? 

Ki tempo Conseho di Min- 
istro, sea di gabinete Mike 
Eman of gabinete Wever- 
Croes a duna un of mas de- 
claracion na nos pueblo cu 
‘Climate Change y Rising 
Sea Waters’ como esencia di e 
declaracion aki? 

Ki tempo Conseho di Min- 
istro a presenta un video na 
Television cu e splicacion 
di ‘Climate Change y Ris- 
ing Sea levels’ pa henter nos 
pueblo por wak? 

Ki dia tabata tin un reunion di 
Parlamento durante e ultimo 
10 aña, esta e ocho aña cu Min 
Pres tabata den oposicion of e 
dos aña actual cu Min Pres ta 
encabesa nos gobierno...sea 
pidi pa parlamento o pidi pa 
gobierno mes? 

Ki dia gobierno, sea gab. 
Mike Eman como gab. Wev- 
er-Croes, a pidi un reunion 
cu Hulanda pa papia riba 
‘asistencia tecnico’ y kisas 
‘asistencia fmanciero’ den 
cuadro di ‘Climate Change y 
Rising Sea Waters’? 

Unico organisacion cu a 
purba conscientisa gobi- 
erno, parlamento y pueblo 
ta PPA! 

PPA kier ta masha cla den 
esaki: Unico organisacion cu 
ultimo 12 aña a purba ‘con- 
scientisa’ tanto gobierno, par- 
lamento como pueblo riba e 
peliger di e.o. ‘rising sea lev- 
els’ cu ta na horizonte ta par- 
tido PPA. 

Mientras cu varios isla den 
Caribe tin un maneho din- 
amico pa purba limita even- 
tual daño den futuro, Aruba 
no tin nada. Comosifuera nos 
ta biba riba un otro planeta! 
Unico organisacion cu a di- 
rigi un carta na Gobierno di 
Reino (Hulanda) y 2e y le 
kamer ta partido PPA, esaki 
na 2011. Contesta tabata cu ta 
gobierno di Aruba lo mester 
dirigi un carta cu e peticion 
aki cual nunca a tuma luga. 

E motibo pakico(?) pa nos di 
PPA ta evidente. Si gobierno 
pone esaki riba agenda nacio- 
nal di Aruba y consecuent- 
emente pidi Hulanda asis- 
tencia....Hulanda lo contesta 
cu si ....pero Aruba tambe 
mester carga un parti di su 


responsabilidad. Cu otro pa- 
labra e ‘deficit’ riba presu- 
puesto di Aruba lo aumenta; 
y esey ni gab. Eman ni gab. 
Wever-Croes ta desea. 
Mientras tanto, entre 12 pa 
15 aña a pasa desde riba otro 
isla den Caribe e estudionan 
y maneho pa limita daño ta 
tumando luga. Tempo valioso 
a bay perdi. 

PPA kier a referi un bes mas 
na un declaracion di e in- 
tergovernmental panel on 
climate change a declara na 
varios ocasion y PPA ta cita: 
Tt is urgent for coastal na- 
tions to begin the process of 
adapting to sea level rise not 
because there is an impend- 
ing catastrophe, but because 
there are opportunities to 
avoid adverse impacts by act- 
ing now, opportunities that 
may be lost if the process is 
delayed.’ 

PPA ta cita tambe di un land- 
mark UN report lo siguiente: 

4 Landmark UN report warns 
sea levels will rise faster than 
projected’. PPA ta sigui cita: 
“One of the risks identified 
is rising sea level: 4 Rising 
sea levels are threats to the 
economic and physical vi- 
ability of low lying areas, as 
land and coastal resources are 
gradually lost. This can lead 
to social disruption, displace- 
ment and migration, as well 


as disagreements over mari- 
time boundaries and ocean 
resources.” 

E pregunta cardinal di PPA 
na Wever-Croes ta: Nos ta 
sigui pretende ora nos ta na 
Nacionnan Uni y den ent- 
revista Internacional cu nos 
ta masha preocupa, pero ora 
nos ta na Aruba mes nos ta 
bay den un silencio hermeti- 
co pasobra nos gobierno no 
ta desea di atende e peliger 
aki na horizonte. Nos ta sigui 
scoge cu nos ta laga esaki pa 
gobiernonan di futuro? 

PPA ta di opinion cu nos gen- 
eracion debe generacionnan 
cu lo sigui nos, esta cu nos 
lo laga un Aruba unda nan 
por biba un bida di calidad. 
Y specificamente PPA ta keda 
preocupa pa barionan manera 
Zeewijk, San Nicolas, Sava- 
neta pa Zuid, Pos Chikito pa 
zuid, Balashi, nos Aeropuerto 
y barionan rond di dje, esta 
Cas di Paloma, Parkietenbos, 
Oranjestad comercial y parti 
di Noord y PPA ta accentua 
e peliger pa nos Industria di 
Turismo door di e ‘rising sea 
levels’. PPA ta fmalisa e de- 
claracion aki cu e pregunta: 
Ki dia Aruba ta dedica aten- 
cion serio na e fenomeno 
‘Climate Change y Rising 
Sea levels’? 

Rocco Tjon (MEP): 

‘Nos ta condena cu Mike Eman ta sali acusa y atacha Ministerio Publico’ 



ORANJESTAD - Despu- 
es di scucha discurso di 
Mike Eman ta bisto cu e 
ta lidera e atachamento 
y acusacionnan dirigi na 
Ministerio Publico. Nos a 
tuma nota cu sr. Cande- 


laria (ex-alto inspector di 
polis) a haci un apelacion 
pa no presiona Ministerio 
Publico y pa su siguiente 
dia Mike Eman ta sali y 
atacha e bon nomber di 
Ministerio Publico. Esaki 


ta sumamente preocu- 
pante pa nos estado di 
derecho y un pais demo- 
cratico. 

Noticiacla 24 april 2019 

Den un entrevista cu Notici- 
acla e ex-Procurador General 
A. Van Dam a splica cu nan ta 
investigando mas caso ala es- 
tilo TBIS’. Un caso den cual 
a investiga corupcion bou 
Gabinete Eman II. E a splica 
tambe cu e informacion cu 
nan ta uzando ta informacion 
cu nan a obtene for di caso 
TBIS’”. 

Relato di prensa di minis- 
terio publico 

Segun e relato di prensa di 
Ministerio Publico ta trata 
un investigacion penal di 
Landsrecherche na posibel 
delitonan di corupcion y otro 
hechonan castigabel posible- 
mente cu otorgamento di 
terenonan di gobierno. Mas 
concretamente: e investiga- 
cion ta dirigi riba e pregunta 
si un of mas compania a ob- 


tene a base robes (un opcion 
riba) derechonan di erfpacht 
di terenonan di Pais Áruba 
den e añanan 2009 te 2017. 
Ademas ta investiga e rol di 
un minister anterior. 

Precion riba cadena hudi- 
cial 

Mi ta lamenta profunda- 
mente declaracion di Dow- 
ers, den cual e ta cuestiona, 
e profesionalismo di nos 
Procurador General. E Pro- 
curador General cu a wordo 
nombra tempo cu e mes ta 
Minister. Mike Eman tam- 
be ta sali ataca y cuestiona e 
weso di lomba di nos Procu- 
rador General. Esaki ta algo 
condenabel y preocupante. 

Candelaria a declara cu e ta 
confia nos aparato Hudicial 
por escrito. Su palabranan lit- 
eralmente: Termiti mi con- 
firma mi confiansa total den 
nos aparato hudicial, pasobra 
mi a bin di eynan, mi a traha 
eyden’ (Candelaria, 6 oktober 
2019). P’esey ta lamentabel 


cu pa su mañan e ta para ban- 
da di Mike Eman Y Arthur 
Dowers y lag’e atacha e credi- 
bilidad di e cadena Hudicial. 

Pa conclui 

Mi no ta bay cay den e wega 
politico pa papia di e desas- 
ter cu Mike Eman a crea pa 
loke ta nos fmansas publico, 
autonomia, economia y e cri- 
sis social. Pasobra ta esey nan 
kier pa desvia atencion di e 
di dos caso di corupcion bou 
Gabinete Mike Eman. 

Nos ta sumamente preocupa 
cu e atakenan fuerte di Mike 
Eman contra e aparato Hudi- 
cial. Segun Mike Eman mes 
a declara: “Ministerio pu- 
blico tin e monopolio ariba 
persecucion di ciudadanonan 
di nos pais” (conferencia di 
prensa na cas di partido AVP, 
8 october 2019). Kiermen se- 
gun Mike Eman mes, akinan 
hamas por ta trata un caso di 
persecucion politico. 


Parlamentario Endy Croes (MEP): 

‘Sevinger y Arends ta berguensa pa e instituto Parlamento’ 


ORANJESTAD - Parla- 
mentario Endy Croes ta 
indigna na e manera cu 
Parlamentarionan di AVP, 
esta tanto Richard Arends 
como Benny Avestruz’ Se- 
vinger ta burla di e insti- 
tuto Parlamento. 

Parlamento ta conoci como 
e organo di mas halto di Pais 
Aruba. Pues rond mundo un 
Parlamento ta un instituto 
respeta y bo mester ta digno 
pa por representa pueblo den 
dicho cas, esta e cas di pueblo 
Parlamento di Aruba. Ultimo 
dos luna tin hopi sorpresa a 
keda bin ariba. Ta manera cu 
e cashi pandora di AVP ta un 
bari sin bom of ta un tunnel 
sin final. Despues di dos aña 
ainda Parlamento ta encontra 
documentonan nobo como 
sorpresa. 

Bagamunderia di Richard 

Poco siman atras durante un 
reunion den Parlamento co- 
lega Edgard Vrolijk a presenta 
un contracto di Richard Ar- 
ends como CFO, esta Direc- 
tor Financiero di RDA cu un 
salario di Afl. 22.750,- pa luna 
yena cu tur sorto di beneficio 
cu ta alcansa 2.6 miyon florin 
si kier retir’e. Croes a trece 
prueba tocante esaki unda dia 
30 di november 2016 - mo- 
mento cu Arends a huramen- 


ta mainta como Minister - ai- 
nda e mesun anochi e tabata 
autorisa pagonan ‘online’ di 
miles di florin pa RDA. Asina 
mes Richard a sali den prensa 
gañando cu nunca el a eherce 
e trabao ey. Croes ta bis’e 6 al 
otro perro con ese hueso’. 
Pues ‘online’ system di banco 
no ta gaña y pruebanan ta riba 
mesa. 

Bagamunderia di Benny 

Siman pasa mientras nos 
ta preparando pa trata e ley 
di Serlimar den oranan di 
mainta por a tuma nota den 
prensa cu Ministerio Publico 
a haci ‘huis invaT na un can- 
tidad di adres y entre otro 
na cas di ex Minister di In- 
frastructura Benny Sevinger 
cual caso a carga e nomber 
di Avestruz. Benny a wordo 
acusa pa 5 cargo, esta valsheid 
in geschrifte, oplichting, het 
aannemen van steekpennin- 
gen (aldan niet handelend 
in strijd met zijn plicht), 
misbruik van zijn functie en 
opzettelijk /gewoonte wit- 
wassen. Pues Benny awor ta 
un sospechoso principal cu 
5 cargo pisa contra su per- 
sona. Ministerio Publico no 
a yega na e acusacionnan aki 
sin base legal y tempo lo de- 
mostra e desaster, corupcion 
y fraude den e caso grandi aki 
di tereno. 


Tene honor na bo mes y 
retira 

Croes ta sinti cu un Parla- 
mentario - momento cu bo 
bira sospechoso - lo ta na 
su luga pa tene honor na bo 
mes y entrega bo retiro. E 
instituto Parlamento bou di 
AVP den e ultimo 8 añanan 
a wordo malamente castiga y 
nomber di Parlamento danki 
na AVP ta den luz negativo. 
No ta husto pa esunnan cu si 
ta traha duro tur dia mester 
carga e mancha di ‘boefnan’ 
di AVP kendenan kier a en- 
rikece nan mes na un manera 
ilegal. Cuminsando cu Paul 
Croes, ex Presidente di Parla- 
mento cu tin un castigo di pr- 
izon di 4 aña riba su nomber 
pa bagamunderia cu el a sinta 
haci cu ontheffmg. Arends 
kende a strica 2 miyon florin 
den gobierno y cu Horizon 
Consultancy a cobra 585 mil 
na Utilities mas 485 mil den 
RDA banda di a fix su mes 
un contracto miyonario. Di- 
con politiconan y candida- 
tonan riba lista di AVP mes- 
ter ta asina? No ta normal. E 
mancha riba Parlamento di 
Aruba mester wordo kita. Po- 
liticonan abusador cu sed pa 
placa mester por cuminsa na 
entrega nan retiro. 

Croes ta haci un apelacion 


humilde na Arends y Sev- 
inger pa boso tene honor na 
boso mes y entrega bolun- 
tariamente boso retiro como 
Parlamentario. No ta saluda- 
bel pa otronan mester traha 
hunto of banda di bosonan 


den e cas di Pueblo. Croes 
ta fmalisando un documento 
cu lo wordo manda Hulanda, 
tanto pa Rijksministerraad y 
Rey Willem Alexander den e 
caso specifico aki. 

Haya sa kico Reuma ta, conpa 
biba cune y mucho mas! 

Centro di Reumatologia 
ta presenta tres anochi 
di informacion 


ORANJESTAD - Dia 12 di october ta Dia 
Mundial di Reuma y ta haci uzo di e dia aki pa 
cuminsa cu conscientisa kico ta Reuma y con 
pa biba cu Reuma. Desde januari 2019 Centro 
di Reumatologia di Dr. Horacio E. Oduber 
Hospital a habri su portanan y pa prome biaha 
lo bay tene anochinan informativo pa pashent 
y interesadonan. Ta organisando tres anochi 
di informacion durante luna di october den 3 
diferente bario di Aruba. 

Ta invita tur pashent di Reuma pa e tres anochinan 
di informacion, den cual lo bay ilustra kico Reuma 
ta y con pa bay om cu esaki. Ta lantando un organi- 
sacion di Reuma cu tambe kier conta kico nan por 
nifica pa e pashentnan y kico por spera di nan. Lo 
tin dos otro orador cu lo elabora riba un estilo di 
bida cu Reuma y ki consehonan por duna y tambe 
lo haya un presentacion riba con pa move cu Reu- 
ma. Esey tambe hopi biaha ta un problema. Bo tin 
dolor y keho y riba dje bo tin cu move pa bo sinti bo 
mes miho. Riba esaki tambe lo bay tin informacion. 
E pashentnan cu yega Centro di Reumatologia ta 
bin cu verwijsbrief di nan dokter di cas. Pashent- 
nan cu ta bin na Centro di Reumatologia cerca dr. 
Rashidi Rellum, ta pashentnan cu por tin reuma- 
toide artritis, tambe ta bin hendenan cu tin artrosis, 
jicht y hopi otro tipo di pashent cu tin un ke otro 
tipo di reuma. 

Dia 12 di october e anochi di informacion lo ta na 
MFA Paradera, dia 19 di october e anochi di infor- 
macion lo ta na MFA Noord y dia 26 di october e 
lo ta na MFA Savaneta. Tur e anochinan di infor- 
macion lo cuminsa pa 6:00pm y ta termina 9:15pm. 
Entrada pa e anochinan di informacion ta comple- 
tamente gratis. 

Si ta posibel por registra via p.reuma@arubahospi- 
tal.com of por yama libremente 527 4216, pa asina 
tin un bista cuanto hende lo bay bin riba e anochi- 
nan di informacion. Asina ta bini uni bini tur, pasa 
na un di e tres dianan, sea dia 12,19 of 26 di october, 
na e MFAnan indica, pa asina haya sa un tiki mas 
kico ta Reuma y con pa biba cu Reuma. 



AD PATRES 

f u n é r a I home 

TjfpartiáfMjdjfflmto 


Van Re "sselaerslrsat 2 
Tel. 6B4-2299 - 7372299 
Family awned and operated 
Since1997 


Señor ta mi wardador, 
mi n \Mn falta di nada; 

Den cunucu di yerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor na nos curason, nos ta 
anuncia fayecimento di: 



Rita Werleman-Geerman 

* 22-05-1934 t 08-10-2019 

Acto di entiero ta tuma lugar pa 
Diabierna 11 oktober 2019 pa 4or di 
atardi na Ad Patres Funeral Home y 
despues saliendo pa Santana Sabana 
Basora. Nos defunto stima lo ta reposa for 
di 2or di atardi na Ad Patres 


Ai^ra 

sas, . , 

Bou di alanan di Dios mi ta sigur 
Abo ku ta biba bou di amparo di 
Altisimo, ta hospedá den sombra di 
Dios Omnipotente, bisa Señor: 

Mi refugio, mi forti, mi Dios, den 
kendemi ta 
pone mi konfiansa 
Salmo 91:1-2 

Cu dolor na nos curason, pero 
conforme cu boluntad di Señor, nos 
ta anuncia fayecimento di: 





Jose Cecario Olivir 

*26-08-1960 - J)3-10-2019 

Acto di entiero lo wordo anuncia 
despues 


&n PATPPQ Van Remselaerstraat2 
V I r\V rni IVLJ rel. 6S4-2299 - 7372299 
■ B r U n. r 3 1 n, . , Familv awned and operatBd 

S»n®1997 


Señor ta mi wardador, 
mi n tin falta di nada; 

Den cunucu di yerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor na nos curason, nos ta anuncia 
fayecimento di: 



Omar David Lue 

* 27-11-1964 t 05-10-2019 

Na nomber di su: 

Mama: Eva Lue- Kock 

Ruman: Lusan y Judith Lue DVelaque y yiunan. 
Mescos cu yiu: Lusan Jr. (Chung) y Vaseiska Lue- 
Evertsz y yiunan. 

Luciana Lue 

Subrinanan: Ruthline y Rene Hassel-Lue y yiunan 
Jacelaine Lue 

Tanta y omonan: Alice Lue-Leal y famia (VZLA) 
Beatrice Lue y famia. 

□\sang Lue y famia (CUR) 

Aping y Maureen Lue-Chang y famia (CUR) 

Eveline y Eddy Wever-Lue y famia 
Afook y Sylvia Lue-Wijshijer y famia (CUR) 

King y Agatha Lue- Tejera y famia (CUR) 

Q\na Kock 

TBeto y Margo Kock-Bislip y famia 
CFea Kock y yiu. 

□Vachen y G3ia Kock-v.d. Berg y famia 
□Grustin Kock 

□Vishi y Helena Kock-Bislip y famia 

Ternando y Marina Kock-Geerman y fam 

Nicolina y Eddy Croes-Kock y fam 

Juan y Sylvia Kock-Wouters y fam na Hulanda 

Isidora Kock y fam 

Vda. Sira Bernabela PKock y fam 

Primo y primanan demas famia na Aruba, 
Venezuela, Hulanda, Saudi Arabia y Curacao, Lue 

-Kock DBriezen- Bernabela -Bislip- v.d. Berg □ 
Geerman DCroes DWouters DTheysen DFingal 0 
Kelly DKaersenhout nSimileer - Maduro -Ras □ 
Rasmijn DSamson - Dirksz DLopez QMohamed 0 
Flanders -Ponson □Chai nWerleman- Tromp □ 
Velaque- Leal- Chang -Wever QWijshijer DTajera- 
Faneita- Delapena-Boekhouder- v/d Poppe □ 

Maduro- 

demas famia, amigo, bisinja y conocir , ex colega 
nan di Excelsior Casino, afdeling di Dialyse 
Disculpa nos si den nos tristesa nos por a lubida 
un famia. 

Acto di entiero ta tuma lugar Diahuebs 10 oktober 
2019 pa 4or di atardi na Ad Patres Funeral Home 
y despues saliendo pa Santana Catolico na San 
Nicolas. Nos defunto stima lo ta reposa for di 2or 
di atardi na Ad Patres 

Adres pa condolencia: Lopez Straat # 34 (Cas di 
Carla) 

Diaranson 09 oktober 2019 for di 7:00 pm 
pa 9:00 pm 

□SeDor ta mi wardador, mia tin falta di nada 
Den cunucu di yerba berde e ta ponemi 
sosega. 

B ta hibami na awa trankil, 

Pa mi bolbe haDa forsaD. 

Salmo: 23 


Cu inmenso dolor na nos curason ta 
participa fayecimento di: 



Magdalena Kock-Kelly 

Mihor conoci como Dai 
* 24 - 03-1933 - 3 ) 7 - 10-2019 


Na nomber di su: 

Esposo: 

□Mario Kock 
Yiunan: 

□Rudolf Kock 
Rafael Kock 

□Esmeralda y Shakim Mohammed-Kock 
Mario Kock 

Swinda Kock y Ishmael Reiaz 
Marianela Soto-Kock y Cruz Soto 

Nieto y nietanan: 

Rudy, Anthony, Joshua, Jonathan, Ashley, 
Raphael, Mario, Bryan, Brianna, Gregory, 
Gaby, Michael, Shalima, Christopher, Alec 

Bisanieto y bisanietanan na Merca y 

Aruba 

Rumannan: 

□Petra Kelly y yiunan 

□Elizabeth y yiunan Figaroa 

□Imelda Tromp y yiunan 

Maria Kelly y Arcadio Velasquez 

Gregorio Kelly, Anna Kelly y yiunan 

Carmen Tromp y CCanisio Tromp y yiunan 

Sobrina stima: Ramona Figaroa 

Swa y cuñanan 

Su amigonan di St. Croix: 

Raymond Cintron 
Sayra Flores 

Demas famia: Kock, Kelly, Erasmus, 
Solognier, Velasquez, Tromp, Figaroa, 
Boekhoudt, de Mey, Maduro, Vrolijk, Croes, 
Hermosen, Geerman, Quandus, Gonzalez, 
Mohammed, Ishmael 

Acto di condolencia y entiero lo tuma 
lugar na Royal Funeral Home diahuebs 
10 di oktober 2019 di 93>r pa lllor di 
mainta. Despues lo sali pa Santana 
Catolico na Noord. 

Disculpa nos si den nos tristesa nos por 
a lubida algun famia of conocir. 

Bou di alanan di Dios mi ta sigur 
Abo ku ta biba bou di amparo di 
Altisimo, ta hospedá den sombra di 
Dios Omnipotente, bisa Señor: 
CMi refugio, mi forti, mi Dios, den 
kende mi ta 
ponemi konfiansa 
Salmo 91:1-2 


Cu inmenso dolor na nos curason, pero 
conforme cu boluntad di Señor, nos ta 
anuncia fayecimento di: 



Brunilda R. Paesch 
Mihor conoci como Nina i 
* 07 - 02-1930 - 3 ) 7 - 10-2019 


Na nomber di su 

Yuinan: Gloria y Jette Ras 

Cadia Paesch 


Nieta(o)nan: Sharelle Ras 

Randolf Ras 


famia 


y 


Rymer y Marta Ras 
Eldrick Noel 

Bisanieta(o)nan: Randall, Warren, 

Evan-Jay, Zhiarah, Rayden 


Rumanan: 

Maita Paesch y Nonoi Kelly y famia 
Shomina Semeleer y famia 
Helena Brete y famia 
Buchi Paesch y famia 
Chicam Paesch y famia 
Maria Paesch y famia 


Sobrino y sobrinanan, primo y 
primanan, ihanan y demas famianan. 


Ta invita tur amistades, bisinja y 
conocirnan pa asisiti na acto di 
condolencia y entiero cu lo tuma lugar 
diahuebs 10 october 2019 for di 9 or 
pa 11 or di mainta na Aurora Funeral 
Home despues pa santana catholiko na 
Santa Cruz. 


Disculpa si den nos tristesa nos por a 
lubida algun familiar. 

Despues di entiero lamentablemente 
nos no ta ricibi bishita di condolencia 
na cas. 



a 






EBou di alanan di Dios mi ta sigurD 
Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

EMi refugio, mi forti, mi Dios, den kende mi ta 
pone mi konñansaD 
Salmo 91:1-2 

Cu profundo tristeza na nos curason, pero conforme 
cu boluntad di Dios 
Nos ta anuncia fayecimento di: 



Frederick Alexander Pourier 

Mihor conoci como Erick 
*8 Februari 1958 - D1 Oktober 
2019 


Na Nomber di su: 

Yiunan: Lyrick y Jeandyenne Pourier-Tromp 

Lyréne Pourier y Bryan Courtar 
Compañera:Mariut Vivas 

Rumanan: Wilfrida y Wilfrido Gomes-Pourier 

Tiema y Nelson Libiee-Pourier 
□Edison y Irena Pourier-Fingal 
Luciana Maduro-Pourier 
Egidio y Nidia Pourier-Orman 
Lidia Pourier 
Lourdes Pourier 
Arnolda y Ambrioso v/d Biezen- 
Pourier 

Magaly y Gabriel Maduro-Pourier 
Hensley y Ruñna Pourier-Boekhoudt 
Veronica Ras 

Sobrino y Sobrinanan stima 

Wilfred, Marvin y Frank, Sedric y Julie, Tajana y 
Jefferson, Jairzinho y Sulaika, Elizair, Louella, Joanna 
y Ryan, Thais, Gianie y Jerney, Giorgio, Zulaika, 
Derrick y Gillian, Lativa y Diego, Francesca y Kelvin, 
Rensley, Suehen y Fernandito, Louisanne, Maikel, 
Melvin, Tuyo. 

Tanta y famianan na Aruba, Boneiro y Curaçao 

Mama di su yiunan: Lilian Gil 
Suegra: Juliana Gil-Tromp 

Cuña- y Swanan: Glenda Gil, Marieta y Elfrem 
Solognier-Gil, Lupita Gil y Albertico de Palm, Joslyn y 
Aisha Gil-Thiel, Gento Gil. 

Coleganan di Eljo Construction N.V, ex Coleganan di 
Peter divers, ALBO N.V., Thiel Co. NV., miembro nan 
di Deportivo Nacional, su bario stima Sabana Liber y 
tur otro amigo y amiganan cu ta mucho pa mencoina. 

Famia: Pourier, Tromp, Cicilia, Gomes, Libiee, Alberto, 
Fingal, Maduro, Orman, Penso, Quant, v/d Biezen, 
Boekhoudt, Ras, van Heuven, Vingal, Spellen, Bareño, 
Henriquez, Silvania, Figaroa, Gil, Solognier, de Palm, 
Thiel y demas famia na Aruba, Bonaire, Curaçao y 
Belgica 

Ta invita tur amigo, bisiña y conoci pa e actp di 
despedida cual lo tuma lugar diaranson 9 oktober, 
2019 di 9.00 am pa 11.00 am na Aurora funeral 
home. Erick lo wordo crema den ceno familiar. 

Condolencialo tuma lugar na Aurora Funeral Home 
, Diamars 8 oktober 2019 di 7.00 pa 9.00 di anochi 

Nos ta lamenta cu durante e tempo diñcil aki nos no 
por ricibi bishita di condolencia na cas. 

Nos ta pidi nos disculpa si den nos tristeza nos por a 
lubida un of otro famia of conoci. 

Sorteo # 6904 


3009 


9947 


7890 

w 


Sorteo # 5948 


4225 


Sorteo # 653 


1680 




Sorteo # 4707 


6224 


Gemini 


cORSOjl 


Sorteo # 2550 


7912 


7944 


6950 



K 




Sorteo # 2706 


3190 


7029 


3535 

w 


Sorteo # 2706 


0609 




Sorteo # 762 


8105 





Sorteo # 2706 


8152 


Scorpio 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 08 Oct 2019 Anochi 


10 H 0 


Sorteo # 2040 

0 

x Jackpot 

0 

x Match 4+ 

0 

x Match 4 

0 

x Afl. 12,00 




J oker 

Letter 


445.000,- 


Tm i 5 ) 


Sorteo # 4908 

0 

x Jackpot 

7 

x Match 4 

149 

x Atl. 8,00 


02 - 08 - 11 - 21-28 


Proximo J ackpot 


51.000,- 



Sorteo # 1201 


03 - 13 - 15-18 


0 

x Jackpot 

1 

x match 4 

3 

x Afl. 500,00 

56 

x Afl 50.00 

67 

x Afl.15,00 


Mega Ball 14 


K 


380.000,- 



iWHfrAll— 


Afl. 500.000,- 



diario 6363-9557-7753 


SUPER 

4 


P767 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 08 Oct 2019 Merdia 


iOTto, 


Sorteo # 2040 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


445.000,- 




Sorteo # 

0 

x Jackpot 

0 

x Match 4 

~~0 

X Atl. 8,00 


Proximo J ackpot 


50.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


a 


370.000,- 



MiCrAlBlUS 


Afl. 480.000,- 



Bo pasado ta trece hopi recuerdonan pa bo. 
Pero no trece bo pasado den bo presente. 
Cada experiencia ta unico. Biba bo bida cu 
plenitud. Numbernan pa awe: 3, 13, 20 y 
38. 


Aries 


Bo ta dunando paso concreto den amor. Si 
bo ta den busca di un luga diferente pa biba, 
bay otro ciudad, trabao of actividad nobo y 
lo bo ricibi indicacion di cambio. Number- 
nan pa awe: 8, 11, 29 y 36. 



Tauro 




Posiblemente lo bo conoce un persona 
* x cu na comienso lo cay na bo agrado, pero 
despues bo lo descubri algo cu lo por crea 
distancia entre boso. Actua cu cautela, 
pero corda niun hende ta perfecto. Num- 

Geminis bernan P a awe: 10 ’ 19? 29 y 37 * 

Tin hopi mudansa, bishita, cambionan im- 
portante den bo realidad sentimental. Tur 
cos ta posibel. Prepara bo mes pa lo ines- 
pera, pero tuma e cu optimismo. Number- 
nan pa awe: 12, 21, 37 y 41. 

Luna den bo signo ta aumenta bo pasion 
y sexualidad. Dos factor relevante den bo 
horoscop ta coincidiendo. Un di nan ta cu 
bo ta hopi excitabel, pero inkieto. Num- 
bernan pa awe: 3, 22, 43 y 47. 

Leo 

Bo ta den e momento ideal pa reanuda un 
relacion cu tabata den peliger of cu a medio 
fria. Un bes cu bo resolve cierto dudanan 
cu bo tabata tin relaciona cu un persona 
special, lo bo mehora den bo bida amoroso, 
economico y social. Numbernan pa awe: 3, 
.a__l_9,_28y_44_ 

Ta e momento di reanima un relacion mita 
drumi. Bo signo ekilibra y harmonioso ta 
ricibiendo un energia altamente positivo y 
esey ta contribui cu cosnan ta normalisa. 
Numbernan pa awe: 16, 28, 31 y 46. 

Libra 

ITn sftuacion transltono denToTfda per- 
sonal, no mester ta defmitivo y tampoco 
mester causa bo dolor. Warda prome cu 
actua. Tur cos ta posibel pa awe. No ob- 
stante, na e momentonan aki cierto cosnan 
ta complica. Numbernan pa awe: 4, 14, 22 

Scorplo y 36 



Uirgi 




ri 



Algun solucion lo bay tarda un tiki. Bo 
mester tene pasenshi ya cu loke bo ta desea 
di mira materialisa di biaha por tarda algun 
dia. Den cosnan sentimental, bo ta bon. 
Numbernan pa awe: 5, 14, 24 y 38. 

Sagitario 

Bo ta algo tristo. No laga bo mes wordo 
influencia door di circunstancianan. Si bo 
laga depresion podera di bo, lo bo no por 
saca dilanti proyectonan cu bo tin pensa di 
realisa. Numbernan pa awe: 16, 24, 35 y 44. 

Capricornio 

Un relacion afectivo of amoroso lo cumin- 
sa consolida su mes y bo lo logra supera tur 
bo obstaculonan. Esaki ta e momento per- 
fecto pa disfruta di bida completo. Num- 
bernan pa awe: 13, 19, 38 y 46. 




Aquario 



Pisces 


Cuida bo mes di personanan manipulado. 
Ta existi e posibilidad di un entrada adicio- 
nal, un placa cu ta yega na e miho momen- 
to, Piscis. Cuidao pa bo no gasta di mas. 
Numbernan pa awe: 1, 32, 47 y 53. 

EflSERVICIO 





Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Dokber na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Sta. Cruz 
Tel. 585 6890 


San Nicolas 

Dr. v/d Linden 
Imsan 

warda 

San Nicolas: 

Centro Medico 
Tel. 584 5794 


Seivicio di Taxi 


Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas @ setarnet. aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule October 2019 


WED 


02 



SUN 


06 



TUE 


08 



WED 


09 



THU 


10 



SUN 


13 



WED 


16 


MONARCH 

FREEWINDS 


FREEWINDS - DEPT. 


CELEBRITY EQUINOX 


MONARCH 

FREEDOM OFTHESEAS 
FREEWINDS 


CARNIVAL HORIZON 


VOLENDAM 
FREEWINDS - DEPT. 


MONARCH 
NIEUW AMSTERDAM 
CARNIVAL MAGIC 
FREEWINDS 


ARR 


DEPT 


BERTH 




06.30 


15.30 


C 

06.00 




E 






23.15 


E 




11.00 


23.59 


c 




06.30 


15.30 


B 

07.00 


20.00 


C 

06.00 




E 




07.00 


16.00 


C 




08.00 


23.00 


C 



23.15 


E 




06.30 


15.30 


B 

08.00 


17.00 


C 

10.00 


23.30 


1 

06.00 




E 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

117 

Web 

525-4600 

Elmar 

523-7147 


Centrale Bank van Aruba 

Daily Exchange Rates - 10/08/2019 

CfiNTRALt BANK VAN ArUBA 


i 

Currency 

2 

Buying from Public 

3 

Buying from Public 

Selllng to Pubiic 

ANG 

96,00 

100.00 

100.20 

ANG1* 

- 

- 

100.00 

USD 

1.77 

1.78 

1.30 

CAD 

1,31 

1.33 

1.35 

CHF 

179.44 

180.16 

180,96 

GBP 

2 11 

2.16 

2,22 

JPY 

165.13 

166.69] 

168.37 

EUR 

193.96 

195.73] 

197.70 

DKK 

25.22 

25,94 

26.74 

NOK 

1345 

19.17 

19.97 

SEK 

16.97 

17.69 

18.49 

For amounts up to Afl. 100,000 

Tayer creativo den october na Cosecha 


ORANJESTAD - Den 
luna di october, luna di 
flor, Cosecha tin dos tayer 
creativo organisa pa pu- 
blico. 

Diabierna 25 di october tin 
tayer di siña traha piesa di 
mosaik. Manera ta conoci 
caba tur delaster diabierna 
di luna, e artista Merveline 
Geerman ta siña participan- 
tenan con ta traha un piesa 
di mosaik. E biaha aki lo 
traha un blenchi. E orario ta 
di 05.00pm -08.00pm.. Edad 


pa por participa ta 15 aña bay 
ariba. 

Diasabra 26 di october tin 
tayer di traha un diseño di 
mandala riba un pochi di 
mata. E artista Natalia Kool- 
man lo guia participantenan 
pa siña con ta haci esaki. 
Tambe lo pinta piedra cu dis- 
eño di cadushi. E orario ta 
di 02.00pm - 05.00pm Edad 
pa por participa ta 10 aña bay 
ariba. 

Na fmal di e luna di flor bo 



© V(PA1 Pdwo 0 Pdm Si-ach 
HerancrÉi PlcrfQi MçlI 

582-3693 586.Q07 A 

ca ribhf'ancinn-fTiuos com 
H Cpiibbwn Cinemai Aruba 



THE MAGIC OF THE MOVIES w 

ON YOUft MOBILE DEVlCE * Ap P 5,ore 1 ^ 


OPENING OCTOBER 10: OEMlNI MAN, ROGUE WARFARE 


JOKER 

wfTh 


0 

0 


WQM-fHI 6:05 

m 

<33 SAT-SUH 3:20 

S:051 B-.S0 

por tin traha bo blenchi di 
mosaik y bo pochi di mata cu 
diseño di mandala. 

E Tayer lo tuma luga den e 
Centro Creativo di Cosecha 
na San Nicolas, inscripcion 
ta necesario y esaki ta tuma 
lugarna Cosecha San Nicolas 
of na Cosecha Oranjestad. 

Pa mas informacion por 
tuma contacto cu Cosecha 
San Nicolas na telefon 587- 
8708 of Cosecha Oranjestad 
na telefon 587-8709. Tambe 
por manda un email na cose- 
chatayer@gmail.com. 

Pa mas informacion pa cu 
Cosecha, por bishita e pa- 
gina di Facebook di Cosecha: 
www.facebook.com/Aruba- 
Cosecha. 



Comision di rifa di Cas Curason di Maria ta 

presenta ganadonan 


ORANJESTAD - Diadomingo 6 di oc- 
tober pa 11.30am a tuma luga den Cas 
Curason di Maria e rifa anual di e luga 
aki. Comision a haci nan tarea pa sali cu 
e rifa pa yuda mantene e luga di oracion 
aki. 

Delaster lunanan cu a pasa tabatin Santo Sac- 
rificio den aula di e centro aki ora cu mester a 
renoba misa di Santa Teresita. A reina alegria 
ora cu a weita exito, tur hende cu sa balor di 
e centro di oracion aki a purba bende rifa, cu 
animo y curashi a pasa y puntra ken ta aporta. 
Hopi devoto tin e luga aki na pecho, hopi ta 
bin resa den nan mester y pa enfermonan y 
esunnan cu a dicidi pa bay otro caminda. 

Ta gradici tur hende cu a yuda bende rifa y a 
duna nan aporte pa cu nos Centro Dios sigui 


bendiciona cada un ricamente hunto cu nan 
famia y amistadnan. 

Number di ganadonan. 
l.Premio no.0987. 2.Premio no.2402 

3.Premio no. 2657 

4.Premio no.3485 5.Premio no.3308 

ó.Premio no. 2097 

7.Premio no. 1682 8.Premio no.0033 

9.Premio no. 0010 

lO.Premio no. 3449 ll.Premio no.1669 

12.Premio no. 3277 
13.Premio no. 811 

Tabatin 4 premio extra pa esunnan cu a bende 
un buki completo. 

l.no.2281-2290 2.no.3291-3300 

3.no.1961-1970 4.no0301-0310 
Ganadonan ta ricibi un yamada pa ricibi nan 
premio tal dia. 


Pronostico di Tempo 


Tempo: 

Parcialmente te temporal- 
mente hopi nubia cu local- 
mente algun awasero. 

Temperatura maximo 33 
grado Celsius 

Temperatura minimo 27 
grado Celsius 

Bahada di solo: 6:25pm 
Subida di solo: 6:29am 

Biento: 

For di direccion general- 
mente oost i modera te bas- 
ta fuerte; 

Forsa 3 te 5 (12 te 39 km/ 
ora, 7 te 21 nudo) 


Den dia rafaganan te po- 
siblemente fuerte; 

Forsa 6 (40 te 50 km/ora, 22 
te 27 nudo) 

Situacion general di 
tempo: 

Den proximo 24 ora, un ola 
tropical, actualmente den 
parti oost- central di Ca- 
ribe, lo pasa bayendo west y 
lo induci bastante humedad 
y instabilidad den region 
local. A pesar cu mayoria di 
weer lo pasa noord di area 
local, por spera localmente 
algun awasero cu tambe po- 
sibilidad di lamper cu stre- 
na. Localmente e awasero 



por causa algun molester na 
e luganan di custumber. 


Condicion di lama: 

Olanan di lama lo ta for di 
direccion oost cu haltura 
di 3 te localmente 7 pia. 
Na ocupantenan di boto 
chikito ta wordo pidi pa bay 
cu cautela riba lama habri y 
areanan di costa habri. 

Investigacion ta haya Uranio den muhe y baby Navajo 



ALBUQUERQUE (AP) 
— Alrededor di un cuarta 
parti di muhenan Navajo 
y algun baby kende ta- 
bata parti di un estudio, 
cu fondonan federal, riba 
exposicion na uranio, ta- 
batin nivelnan halto di 
e metal radioactivo den 
nan sistema, decadanan 
despues cu mina pa arma 
den tempo di Guera Friu 
a caba na nan reserva, un 
oficial di salud Mericano 
a bisa. 

E hallazgonan recien di e es- 
tudio di University of New 
Mexico a ser comparti duran- 
te un audiencia congresional 
na Albuquerque. Dr. Loretta 
Christensen - e hefe oficial 
medico di e Navajo Nation 
for Indian Health Service, un 
partner den e investigacion - 
a bisa cu 781 muhe a ser eval- 
ua durante un fase inicial di 
e estudio, cual a termina aña 
pasa. 

Entre nan, 26% tabatin con- 
centracion di uranio cual ta 
mas cu nivelnan haya den e 
5% mas halto di poblacion 


Mericano, y baby recien naci 
cu concentracionnan igual- 
mente halto a continua di 
keda exponi na uranio duran- 
te nan prome aña, el a bisa. 

E investigacion ta continua 
mientras autoridadnan ta 
traha pa elimina sitionan di 
mina di uranio den e Nacion 
Navajo. 

E audiencia na Albuquerque 
organisa pa Sen. Tom Udall, 
rep. Deb Haaland, kende 


ta un miembro di Laguna 
Pueblo y Rep. Ben Ray Lu- 
jan, tur di nan democrata di 
New Mexico, a busca pa sub- 
raya e impacto di era atomico 
riba comunidadnan Nativo 
Mericano. E tres ta pushando 
pa legislacion cu lo expande 
compensacion pa radiacion 
na residentenan den nan 
estado, incluyendo traha- 
donan di uranio post- 1971 
y residentenan kende tabata 


biba unda a yega e biento di 
e Trinity Test Site na sur di 
New Mexico. 

E historia di e estado pa largo 
ta mara cu desaroyo di arse- 
nal nuclear di e nacion, for 
di mina di uranio y e prome 
explosion atomico te na e 
proyecto Manhattan conduci 
den e ciudad secreto di Los 
Alamos. E Radiation Expo- 
sure Compensation Act fed- 
eral, sin embargo, ta cubri 


unicamente parti di Nevada, 
Arizona y Utah cu a haya bi- 
ento biniendo di otro sitio di 
test nuclear. 

Durante e audiencia, Haa- 
land a bisa cu un miembro di 
su propio famia a perde oido 
pa motibo di radiacion. Na 
Laguna Pueblo, e Jackpile- 
Paguate Mine tabata entre e 
minanan habri di uranio mas 
grandi den mundo. E1 a cera 
algun decada atras, pero ainda 
no a completa sanacion. 

For di fin di Segundo Guera 
Mundial te cu añanan 1980, 
a extrae miyones di ton di 
uranio for di Nacion Navajo, 
lagando marcanan shinishi 
riba e desierto como tambe 
un legado di malesa y morto. 
Mientras ningun estudio a 
gran escala a conecta cancer 
na exposicion pa rdiacion di 
uranio, hopi a culp’e pa can- 
cer y otro malesa. Pa fin di 
añanan 1970, ora e minan- 
an a cuminsa cera rond di e 
reserva, mineronan tabata 
muriendo di cancer di pul- 
mon, efisema of otro malesa 
relaciona cu radiacion. 


Merca kier pone compania di AI Chines riba lista preto 



MERCA (AP) - Merca ta 
poniendo riba lista pre- 
to un grupo di compa- 
nia Chines cu ta desaroya 
reconocemento di cara y 
otro tecnologia di inteli- 
gencia artificial (Artifi- 
cial Intelligence, AI), cual 
Merca ta bisa ta ser uza pa 
reprimi gruponan minori- 
tario moslim na China. 

Un movida dialuna di De- 
partamento Mericano di Co- 
mercio ta pone e compani- 
anan riba e asina-yama Entity 
List pa actua contrario na e 
interesnan di politica exterior 
Mericano. 

E lista preto efectivamente ta 
prohibi companianan Meri- 
cano di bende tecnologia na e 
companianan Chines sin per- 
miso di gobierno. 

Secretario di Comercio, Wil- 
bur Ross, a bisa den un de- 
claracion por escrito dialuna 
cu gobierno Mericano ‘no lo 
tolera e supresion brutal di 
minorianan etnico dentro di 
China’. 

E companianan riba lista pre- 
to ta inclui Hikvision y Da- 
hua, ambos cual ta proveedo 
global di tecnologia di vigi- 
lancia di video. 

Hikvision a bisa den un de- 
claracion dialuna cu ta res- 
peta derechonan humano y 
ta opone fuertemente e de- 


cision di administracion di 
Trump. E compania a bis cu 
a pasa un aña purbando di 
‘clarifica confusion tocante e 
compania y aborda nan preo- 
cupacion’ y cu esaki lo daña 
nan partnernan di negoshi 
Mericano. 

Companianan prominente 
di AI Chines manera Sense 
Time, Megvii y iFlytek tam- 
be ta riba e lista. Sense Time y 
Megvii ta conoci pa desaroya 
tecnologia di vision di com- 
puter cu ta sostene produc- 
tonan di reconocemento di 
cara, mientras iFlytek ta con- 
oci pa nan servicio di recono- 
cemento di bos y traduccion. 
E companianan ta entre 28 
organisacion agrega na e lista 
preto dialuna. Hunto cu e 
companianan tecnologico, e 
movida di Departamento di 
Comercio tin como obhetivo 


agencianan di gobierno local 
den e region Xinjiang nort 
west di China. 

E documento a bisa cu e gru- 
ponan riba e lista ta implica 
den ‘e campaña di represion, 
detencion masal arbitrario, y 
vigilancia di tecnologia halto 
di China’ contra Uighurs, 
Kazakhs y otro gruponan 
minoritario predominante- 
mente moslim. 

Geng Shuang, un vocero di 
ministerio di exterior Chines, 
a bisa cu Merca no tin dere- 
cho di interferi den asun- 
tonan interno di Xinjiang, y 
a nenga cu tin problema cu 
derechonan humano den e 
region. 

“E tipo di comportamento 
aki seriamente ta viola e nor- 
manan basico di relacionnan 
internacional, ta interferi den 
asuntonan interno di China, 


y ta daña interesnan Chines”, 
el a bisa. “E banda Chines ta 
deplora y opone esaki fuerte- 
mente.” 

Megvii a bisa ayera cu ‘no 
tin base’ pa inclui e compa- 
nia den e lista preto. Megvii 
a bisa cu no a ricibi entrada di 
proyectonan na Xinjiang den 
e seis luna te cu 30 di juni. 
“Nos ta kere cu nos inclusion 
den e lista ta refleha confu- 
sion tocante nos compania”, 
a bisa den un declaracion. 
Administracion di Trump e 
aña aki a uza e mesun pro- 
ceso di lista preto pa castiga 
Huawei, e gigante di teleco- 
municacion Chines ataca to- 
cante preocupacion di siguri- 
dad nacional. Agrega na e lista 
na juni tabata cinco grupo 
Chines trahando riba super- 
computacion. 

Ross a bisa cu e accion lo sig- 
ura cu tecnologia Mericano 
‘no ta uza pa reprimi pobla- 
cionnan minoritario inde- 
fenso’. 

Ta calcula cu China a deteni 
1 miyon di moslim den cen- 
tronan di detencion den e re- 
gion. E detencionnan ta bin 
riba restriccionnan pisa pa cu 
biahe y un red di vigilancia 
masal ekipa cu tecnologia di 
reconocemento di cara. Chi- 
na a nenga di comete abuso- 
nan den e centro di detencion 
y a describi nan como scol- 


nan cu meta di provee habi- 
lidadnan pa trabou y combati 
extremismo. 

Prohibicion riba oficialnan 
Chines 

Ademas, gobierno ayera a 
impone prohibicion di biahe 
riba oficialnan Chines in- 
volucra den accion contra 
Uighurs y otro minorianan 
moslim. 

Departamento di Estado a 
bisa cu no lo duna visa na ofi- 
cialnan di gobierno Chines y 
Partido Comunista sospecha 
di ta responsabel of complice 
den detencion masal y abuso 
naXinjiang. No a identifica e 
oficialnan ni bisa con e pro- 
hibicion, cual por ta aplicabel 
na miembronan di famia in- 
mediato, lo afecta nan. 
Secretario di Estado, Mike 
Pompeo a urgi China pa stop 
su ‘campaña di represion’ 
den e region, libera tur esun- 
nan deteni arbitrariamente, y 
stop di purba forsa miembro- 
nan di gruponan minoritario 
moslim Chines, bibando den 
exterior, pa bolbe China. 
“Proteccion di derechonan 
humano ta di importan- 
cia fundamental, y tur pais 
mester respeta obligacion y 
compromisonan pa cu dere- 
chonan humano”, Pompeo a 
bisa. “Merca lo sigui rvisa su 
autoridadnan pa responde na 
e abusonan aki.” 

‘Visa ta integral den medida pa controla fluho migratorio di Venezuela’ 


ORANJESTAD - Riba e 
situacion di Venezuela, 
Prome Minister Evelyn 
Wever-Croes a indica den 
conferencia di prensa di 
Gobierno di Aruba di- 
aluna mainta, cu no tin 
mucho cambio riba esaki 
pero e ta sigui ta un situa- 
cion hopi delicado. 

Comienso di siman a habri 
cu un reunion entre Wever- 
Croes y e Crisis Team apunta 
pa Gobierno di Aruba pa con- 
seha Wever-Croes riba e tema 
aki, pa discuti si tin desaroyo- 
nan nobo riba e situacion di 
Venezuela. Wever-Croes a 
informa cu frontera ta keda 
cera te cu december ,segun e 
fecha stipula na comienso di 
luna pasa mientras cu Gobi- 
erno ta evalua e pasonan cu lo 
mester wordo tuma. 

Siman pasa diabierna, Aruba 
y tur otro pais den Reino a 
anuncia e introduccion di un 


visa como rekisito pa esun- 
nan di nacionalidad Venezo- 
lano cu kier biaha pa paisnan 
di Reino. Despues di varios 
luna di consulta intensivo en- 
tre e Minister di Relacionnan 
Exterior di Reino y e Minis- 
ter-Presidentnan di Aruba y 
Corsou, a yega na e decision 
cu lo introduci un visa tem- 
poral pa tur bishitante porta- 
dor di un paspoort Venezo- 
lano. E medida aki ta uno cu 
ta competencia di e Ministro 
di Relacionnan Exterior di 
Reino, ya cu maneho di visa 
ta un asunto cu ta regarda Re- 
ino Hulandes. 

A yega na e decision aki 
despues di a constata cu e 
situacion na Venezuela a em- 
peora, ademas cu e incidencia 
di migracion iregular for di e 
pais aki den direccion di pais- 
nan bisiña a conoce un au- 
mento alarmante. Tur esaki a 
conduci cuya caba varios pais, 
e.o. Peru, Panama, Ecuador, 


Guyana, Trinidad & Tobago 
y Chile a dicidi di introduci 
un visa pa tur portador di un 
paspoort Venezolano. 

Introduccion di e visa aki ta 
forma parti integral di un se- 
rie di medidanan cu ta wordo 
tuma pa controla e fluho mi- 
gratorio regular di Venezuela 
den direccion di nos islanan. 
E tempo cu e medida aki lo 
keda na vigor ta depende di 
e desaroyonan na Venezuela. 
Na momento cu e condi- 
cionnan aki mustra cambion- 
an faborabel, e medida lo por 
wordo elimina. Introduccion 
di e visa lo tuma 6 luna. E 
proceso di su introduccion 
ta exigi tempo, pa motibo 
cu lo mester aloca e medio y 
personal adicional necesario 
na e Embahada di Reino na 
Caracas pa por procesa e peti- 
cionnan pa visa. 

Otro medidanan comple- 
mentario pa contra-aresta e 


fluho migratorio ta consisti 
di e.o. un ESTA-A, pa autori- 
sacion di e biahe, e Advanced 
Passenger Information sys- 
tem pa controla e informa- 
cion adelanta di tur biahero y 
e introduccion di Pre-board- 
ing checks, cual ta un proce- 
dura pa controla tur biahero 
previo na borda e avion. 

Ta importante menciona cu e 
medida di visa lo conoce al- 
gun excepcion. Pasaheronan 
cu ta den posesion di un visa 
valido of un permiso di esta- 
dia pa e paisnan Merca, Can- 
ada, Inglatera (Reino Uni) y 
Irlanda, no tin mester di un 
visa pa biaha pa Aruba, Cor- 
sou of Boneiro. 

E situacion di Sint Maarten ta 
un poco diferente, debi na e 
particularidad cu e isla ta uno 
dividi den un parti Frances y 
e otro Hulandes. Pa e intro- 
duccion di e visa ta efectivo, 
lo negocia cu e autoridadnan 



Frances pa por efectua e con- 
trol necesario di e medida di 
visa. Na final Sint Maarten 
tambe lo forma parti di e pro- 
grama di visa. 

“E peticion pa e visa en cues- 
tion mester wordo haci na 
Embahada di Reino na Ven- 
ezuela. Aruba mes no tin 
ningun papel pa hunga den 
esaki pa motibo cu e maneho 
di visa ta un asunto cu ta re- 
garda Reino Hulandes y ta 
cay bou di Ministro di Rela- 
cionnan Exterior di Reino. 
Esakinan ta pasonan cu nos 
ta tuma pa si acaso nos yega 
na apertura di frontera, nos 
tin un miho control di bishi- 
tantenan. Gobierno ta keda 
monitor e situacion aki tur 
dia”, Wever-Croes a enfatisa. 


Atleta Africano cu a yuda Busby invita pa bin Aruba 



ORANJESTAD - E atle- 
ta Braima Dabó kende a 
yuda nos atleta local, Jo- 
hathan Busby yega na e 
meta despues cu a bira 
malo den e competen- 
cia mundial di atletismo 
di Doha, lo haya un invi- 
tacion oficial di gobierno 
como un gesto di gradici- 
mento pa su hazaña y bon 
accion cu nos atleta local 
Busby cu a capta e aten- 
cion mundial. 

Prome Minister, Evelyn 
Wever-Croes a declara na 
pensa local cu gobierno a 
pensa hopi riba e gesto hu- 
manitario aki, ya cu e tabata 


un 'acto asina bunita' cu go- 
bierno no kier pa e pasa sin 
importancia. E invitacion 
concreto lo wordo haci dor 
di Aruba Tourism Authority 
(ATA) cu lo tuma contact cu 
e deportista Dabó bin Aruba. 
E intencion tras di esaki ta pa 
Dabó bin conoce na Aruba y 
den cuadro di su bishita gobi- 
erno por dune un homenahe 
di gradicimento pa locual el a 
haci. 

Tambe nan intencion ta pa 
laga e atleta di Guinea Bissao 
papia riba locual e mes a ex- 
periencia ya cu e ta bora un 
rol model. E prome manda- 
tario ta haya cu esaki ta un 


gesto cu por wordo aplica tur 
caminda, y no solamente den 
un carera di atletismo. 

Mientras tanto informacion 
internacional ta indica cu 
Braima Dabó a bira candida- 
to pa e premio internacional 
Fair Play di Federacion Inter- 
nacional di Asociacionnan di 
Atletismo (IAAF). Dabó su 
accion cu nos atleta Busby a 
haci un impacto den e mun- 
do deportivo ora cu el a yuda 
nos yiu di tera logra e meta di 
5 mil meter prome cu Busby 
a cay riba pista debi na su 
situacion fisico. 


Advertorial 

CMB ta firma CAO cu FTA 


ORANJESTAD - Despues di negociacionnan di algun 
luna cu a bay den un atmosfera hopi amicable, a yega 
e dia pa firma cu FTA e Contracto Laboral Colectivo 
(CAO) pa e empleadonan di Caribbean Mercantile 
Bank N.V 

Mester menciona cu esaki ta e prome CAO den e historia di 
e banco. 

E banco su empleadonan semper a gosa di beneficionan hopi 
atractivo y cu e CAO aki por bisa cu algun area a haya extra 
atencion y mientras cu otronan a haya un ahustacion. 

Gerencia di e banco kier a gradici e shop stewardnan y ger- 
encia di FTA pa nan aporte y contribucion pa asina yega na 
e CAO aki. 

